উদার আকাশ প্রকাশনের গ্রন্থ উদ্বোধন করলেন আবুল বাশার ও সহ উপাচার্য অধ্যাপক গৌতম পাল | IBG News\nHome Bangla উদার আকাশ প্রকাশনের গ্রন্থ উদ্বোধন করলেন আবুল বাশার ও সহ উপাচার্য অধ্যাপক...\nপ্রেসিডেন্সি কলেজ ও হুগলী মহসিন কলেজের প্রাক্তন অধ্যাপক ড. সা’আদুল ইসলামের বইয়ের মোড়ক উন্মোচন হল সোনারপুরে প্রখ্যাত সাহিত্যিক আবুল বাশারের বাসভবনে। গল্পগ্রন্থ ‘গ্রাস গান অশ্রু’। বইটির প্রকাশক উদার আকাশ।\nশনিবারের এই উদ্বোধনী অনুষ্ঠানে উপস্থিত উপস্থিত ছিলেন কল্যাণী বিশ্ববিদ্যালয়ের সহ উপাচার্য গৌতম পাল, আবুল বাশার, সুন্দরবন মহাবিদ্যালয়ের অধ্যাপক ড. সুব্রত মজুমদার, অধ্যাপক ড. মুঈদুল ইসলাম এবং কবি ও যাদবপুর বিশ্ববিদ্যালয়ের গবেষক লিটন রাকিব।\nআবুল বাশার বলেন, অধ্যাপক এবং সাহিত্যিক এরকম কোন নাম সামনে এলেই নারায়ণ গঙ্গোপাধ্যায়ের কথা বেশি করে মনে পড়ে। কলকাতা বিশ্ববিদ্যালয়ের বাংলা বিভাগের মানুষ ছিলেন তিনি। উপনিবেশ যার উপন্যাস, টোপ যার গল্প। অধ্যাপক ও সাহিত্যিক হিসেবে তিনি সমানভাবে সার্থকতা লাভ করেন।আসলে সাহিত্য বিচিত্রগামী। নানান রকম তার প্রকরণ হতে পারে নকশাতে জীবন চিত্র এবং সমাজ চিত্র ধরা পড়ে। একজন ব্যক্তি তার সময় এর ইতিহাস ফুটিয়ে তোলেন এ ক্ষেত্রে সেটাই সেটাই হয়েছে সা’আদুল ইসলামের কলমে। সাহিত্যিক আবুল বাশার উদার আকাশ প্রকাশনের প্রশংসায় ভরিয়ে দেন দীর্ঘদিন ধরে ফারুক আহমেদের নিরলস প্রচেষ্টাকে কুর্নিশ জানান।\nগৌতম পাল বলেন, অধ্যাপক সা’আদুল ইসলাম অপূর্ব গ্রন্থ প্রণয়ন করেছেন। মানবমনের বিচ্ছুরণের সংগৃহীত মৌলিক উপাদান রোমন্থন করেছেন তার এই ‘গ্রাস গান অশ্রু’ গল্পগ্রন্থে। অজস্র শুভকামনা এবং আগামী দিনে পাঠকসমাজের মনে রোমন্থক স্মৃতি গ্রন্থ হিসাবে পাঠক মনে দাগ কাটুক।\nপ্রখ্যাত সাহিত্যিক আবুল বাশার ও কল্যাণী বিশ্ববিদ্যালয়ের সহ-উপাচার্য ড. গৌতম পাল মহাশয়কে সংবর্ধনা জানানোর পর লেখকের কথা দিয়ে অনুষ্ঠান শুরু হয়। তাঁর কথায় জীবনের বুক-চিনচিন স্মৃতির ইজেলে কেমন করে যাকিছু বিমল শোভন সুন্দর চলে আসে, তারই গল্পরূপ “গ্রাস গান অশ্রু”। কেমন করে স্যারের বুক পকেট থেকে ছাত্রীর নাছোড় নির্দেশে মোবাইল নেমে যায় বা যাপনে খাট্টা মিট্ঠা থাকলেও ঝালধরা মির্চি থাকেনা, সেকথাও। আবুল বাশার তুলে ধরেন, সাহিত্যের সদাচলমান ও বিকাশমান পর্যায়। স্মৃতি যে গল্প হয়ে ওঠে না, তাও বা কে হলফ করে বলবে? সকল সাহিত্য শিল্পের গোড়ায় থাকে আসলে স্মৃতি। নীরস কাজের কথার চেয়ে বাজে কথায় তো আসল মুনশিয়ানা। গৌতম বাবুর কথায় উঠে আসে লেখকমনের স্মৃতির গ্রাস ও জীবনের গান, এমনকি অশ্রুও।\nএক অনবদ্য সাহিত্য-আড্ডাও এই বইপ্রকাশ অনুষ্ঠানের বড়ো পাওনা, শেষপর্যন্ত যাতে বাশারপত্নী শাহানাও অংশগ্রহণ করেন।\nউদার আকাশ পত্রিকা ও প্রকাশনের ভুয়সী প্রশংসায় শোনা গেলো প্রকাশনার মান ও বিষয়। এই প্রসঙ্গে উঠে এলো আবুল বাশারকে নিয়ে সী-গাল প্রকাশিত Abul Bashar : The Winged Scorpio র কথা এবং উঠে এলো রুমির এক অসাধারণ প্রেমকবিতার পাঠ।\nউদার আকাশ পত্রিকা ও প্রকাশনের সম্পাদক ফারুক আহমেদ বলেন, জীবনসত্যের সঙ্গে সাহিত্যের সত্যের আশ্চর্য মণিকাঞ্চনে এক অনাস্বাদিত অনুভব প্রত্যক্ষ হয় ‘গ্রাস গান অশ্রু’ গ্রন্থটিতে। লেখকের সংবেদনশীল মননে একদিকে ধরা পড়েছে অবরুদ্ধ আবেগ আর যন্ত্রণা, অন্যদিকে স্মৃতিমেদুরতার অনাস্বাদিত মাধুর্য। হ্যাঁ, নির্ভেজাল বাস্তব অভিজ্ঞতাসমৃদ্ধ এক অনুভবি গদ্য কীভাবে গল্প হয়ে উঠেছে, তারই কতিপয় নির্মেদ আখ্যান ‘গ্রাস গান অশ্রু’। গ্রামকে দিয়ে শহর ঘেরার আকাঁড়া অভিজ্ঞতার এ সাতকাহন সত্যিই কি গল্প হয়ে উঠতে পেরেছে? সে বিচার পাঠকের।\nবাংলা সাহিত্যের অধ্যাপক ও সংস্কৃতি-ইতিহাসের ছাত্র ড. সা’আদুল ইসলামের জন্ম ১২ জানুয়ারি ১৯৫১ সালে, দক্ষিণ ২৪ পরগনা জেলার জয়নগর থানার অন্তর্গত প্রত্যন্ত গ্রাম তিলপিতে। সুন্দরবন সংলগ্ন এই প্রান্তিক অঞ্চলে তাঁর বেড়ে ওঠা। পরে বঙ্কিম সরদার কলেজ, ফকিরচাঁদ কলেজ ও কলকাতা বিশ্ববিদ্যালয়ে তাঁর পড়াশোনা। বিশ্ববিদ্যালয় জীবনে ‘মুনিরুদ্দিন পদক’, কর্মজীবনে সুন্দরবন আম্বেদকর সোসাইটি প্রদত্ত ‘চিন্তানায়ক শক্তিকুমার সরকার স্মৃতি পুরস্কারে’ এবং ২০১৯ সালে তাঁর ‘নজরুল সাহিত্যে দেশকাল’ উদার আকাশ থেকে প্রকাশিত গ্রন্থের জন্য ‘নতুন গতি’র ‘নজরুল পুরস্কার’-এ ভূষিত। পশ্চিমবঙ্গ সরকারের শিক্ষাবিভাগের অধীন বিভিন্ন কলেজে (আচার্য ব্রজেন্দ্রনাথ শীল কলেজ, মৌলানা আজাদ কলেজ, চন্দননগর কলেজ, টাকি সরকারি কলেজ ও প্রেসিডেন্সি কলেজ)-এ বাংলা বিভাগে অধ্যাপনা করার পর হুগলি মহসিন কলেজে অ্যাসোসিয়েট প্রফেসর হিসাবে কর্মরত অবস্থায় অবসর নিয়েছেন। এককথায় ইসলামি সুফি ও উদার ভারতীয়তাবোধের (যার মধ্যে ধর্ম ভাষা বাঙালিত্ব নির্দ্বিধায় খাপ খেয়ে যায়) ভাবনায় বেড়ে ওঠা এই প্রবীণ অধ্যাপক আজীবন সম্প্রীতি ও সংস্কৃতি-সমন্বয়ের পক্ষেই কলম চালিয়েছেন। প্রান্তিক সুন্দরবন সংলগ্ন অঞ্চলে বসবাস এবং পশ্চিমবঙ্গের বিভিন্ন সরকারি কলেজে শিক্ষকতার সূত্রেই এক ব্যতিক্রমী অভিজ্ঞতায় ঋদ্ধ তিনি। গ্রামকে দিয়ে শহর ঘেরার এই অ্যালবাম – ‘গ্রাস গান অশ্রু’ — তাই সত্যিই বাস্তবতার নির্যাস।\nNext articleIFFI52 Indian Panorama film ‘Abhijaan’ offers tribute to Soumitra Chatterjee –astalwart of the golden era of Bengali cinema


Home / রাজনীতি / খালেদা জিয়া যতটুকু অসুস্থ তার চেয়ে বেশি অসুস্থতা মানুষকে বুঝানো হচ্ছে: তথ্যমন্ত্রী\nখালেদা জিয়া যতটুকু অসুস্থ তার চেয়ে বেশি অসুস্থতা মানুষকে বুঝানো হচ্ছে: তথ্যমন্ত্রী\nখালেদা জিয়া আর্থ্রাইটিসে ভুগছেন। এ রোগের কারণে তার পায়ে ও কোমরে ব্যথা আছে। সরকার খালেদা জিয়ার সর্বোত্তম চিকিৎসা সেবা দেওয়ার প্রতি যত্নবান। সেই জন্য তাকে মাসের পর মাস বঙ্গবন্ধু শেখ মুজিব মেডিক্যাল বিশ্ববিদ্যালয়ে (বিএসএমএমইউ) রাখা হয়েছে।\nআজ রোববার (১২ জানুয়ারি) জাতীয় প্রেসক্লাবে স্বদেশ প্রতিদিন পত্রিকার উদ্বোধনী অনুষ্ঠানে তিনি এসব মন্তব্য করেন।\nতথ্যমন্ত্রী বলেন, খালেদা জিয়া যে অসুস্থতায় ভুগছেন এটি তার বহুদিনের পুরনো রোগ। এ রোগ নিয়ে তিনি দু’বার প্রধানমন্ত্রী এবং দু’বার বিরোধীদলীয় নেত্রী হিসেবে দায়িত্ব পালন করেছেন।\nড. হাছান মাহমুদ বলেন, বিএনপির মতে বঙ্গবন্ধু শেখ মুজিব মেডিক্যাল বিশ্ববিদ্যালয়ের ডাক্তাররা ডাক্তার নয়। বিএনপি মহাসচিব মির্জা ফখরুল ইসলাম আলমগীর সাহেব ও বিএনপির সিনিয়র যুগ্ম-মহাসচিব রুহুল কবির রিজভী আহমেদ খুব বড় ডাক্তার। তারা চিকিৎসকদের চেয়ে অনেক বেশি বোঝেন।\nতথ্যমন্ত্রী বলেন, শনিবার (১১ জানুয়ারি) দেখলাম মির্জা ফখরুল ইসলাম আলমগীর প্রশ্ন রেখেছেন, খালেদা জিয়াকে জেলে রেখে মুজিববর্ষ পালন দেশের মানুষের কাছে কতোটুকু গ্রহণযোগ্য হবে। আমি মির্জা ফখরুলের কাছে প্রশ্ন রাখতে চাই, ১৫ আগস্ট বঙ্গবন্ধুকে হত্যা করলো। এদিন খালেদা জিয়া কেমন করে জন্মদিনের কেক কাটেন ও জন্মদিন পালন করেন?\nঅনুষ্ঠানে উপস্থিত ছিলেন প্রধানমন্ত্রীর সাবেক তথ্য উপদেষ্টা ইকবাল সোবহান চৌধুরী, সংসদ সদস্য (এমপি) আকবর হোসেন পাঠান, পত্রিকাটির সম্পাদকমণ্ডলীর সভাপতি মো. ওয়াকিল উদ্দিন, সম্পাদক রফিকুল ইসলাম রতন এবং স্বদেশ প্রপার্টিজ লিমিটেডের চেয়ারম্যান মো. মজিবুর রহমান চৌধুরী প্রমুখ।


খুলনা বিভাগে দুইদিনের রোডমার্চ আজ শুরু - দুইটি জনসভা ও তিনটি পথসভায় ভাষণ দেবেন খালেদা জিয়া - Gournadi.com\nপ্রচ্ছদ/আর্কাইভ/খুলনা বিভাগে দুইদিনের রোডমার্চ আজ শুরু – দুইটি জনসভা ও তিনটি পথসভায় ভাষণ দেবেন খালেদা জিয়া\nখোন্দকার কাওছার হোসেন : খুলনা অভিমুখে ২দিন ব্যাপী রোডমার্চ আজ শনিবার শুরু হচ্ছে। রোডমার্চের গাড়ীবহর রাজধানীর উত্তরা হাউজ বিল্ডিং এলাকায় অবস্থান করবে। সকাল ১০টায় খালেদা জিয়া তার গুলশানের বাসভবন থেকে বেড়িয়ে গাড়ী বহরের নেতৃত্ব গ্রহন করবেন।\nউত্তরা থেকে রওয়ানা হয়ে রোডমার্চটি গাজীপুর, টাঙ্গাইল হয়ে বঙ্গবন্ধু সেতুর ওপর দিয়ে পাবনা হয়ে লালনশাহ সেতু অতিক্রম করে কুষ্টিয়া ঝিনাইদহ, যশোর হয়ে খুলনা যাবে। সেখান থেকে বাগেরহাট পর্যন্ত যাবে।\nতিনটি পথসভা ও দুটি জনসভা\nদুদিনের রোডমার্চে খালেদা জিয়া তিনটি পথসভা ও দুটি জনসভায় বক্তৃতা করবেন। প্রথম পথসভাটি হবে আজ পাবনার দাশুরিয়ায়। বিকালে কুষ্টিয়া স্টেডিয়ামে জনসভা হবে। জনসভা শেষ করে কুষ্টিয়া থেকে যশোর যাওয়ার পথে রাতে ঝিনাইদহে আরেকটি পথসভা ও আগামীকাল রোববার সকালে যশোরে পথসভায় ও বিকালে খুলনা সার্কিট হাউস মাঠে চারদলীয় জোট আয়োজিত জনসভায় ভাষণ দেবেন বলে দলের যুগ্ম মহাসচিব রুহুল কবির রিজভী জানান। বাগেরহাটে হযরত খান জাহান আলী (র.) মাজার জিয়ারত করবেন বলেও জানা গেছে।\nবাগেরহাটে খানজাহান আলী (র.)-এর মাজার জিয়ারত এরপর রোডমার্চ খুলনা হয়ে বাগেরহাটে যাবে । খালেদা জিয়া সেখানে হজরত খানজাহান আলী (র.) এর মাজার জিয়ারত করবেন। বিকালে খুলনায় পৌঁছে খুলনা সার্কিট হাউস মাঠে চারদলীয় জোট আয়োজিত জনসভায় বক্তৃতা করবেন।\nখুলনা থেকে গণআওয়াজ তোলা হবে\nসরকারের নির্যাতন-নিপীড়ন ও দেশের স্বার্থরক্ষায় ব্যর্থতার বিরুদ্ধে খুলনা থেকে গণআওয়াজ তোলা হবে বলে জানিয়েছেন রোডমার্চ আয়োজকরা। নিপীড়িত মানুষের জোয়ারে পথে পথে এমনই শ্লোগান উঠবে বলে আশা প্রকাশ করেন তারা।\nব্যস্ত সময় পার করছে তৃণমূল নেতাকর্মীরা\nরোডমার্চ নিয়ে ব্যস্ত সময় পার করছে তৃণমূল বিএনপির নেতাকর্মীরা। কর্মসূচি সফল করতে ব্যাপক গণসংযোগ চালাচ্ছেন তারা। রোডমার্চের পথে পথে ব্যাপক জনসমাগম ঘটাতে খুলনা বিভাগের সব জেলার পাশাপাশি পাবনা, সিরাজগঞ্জ ও নাটোরে চলছে প্রস্তুতি। পথসভা ও জনসভাকে সফল করতে স্থানীয় নেতারা রাত-দিন প্রচারণা চালাচ্ছেন।\nসময়সূচি ও রুট ঘোষণার পর থেকে রাত-দিন খুলনা অঞ্চলে বিএনপি ও চারদলীয় জোটের শরিক জামাতে ইসলামীর নেতাকর্মীরা প্রচার-প্রচারণায় ব্যস্ত সময় কাটাচ্ছেন। হরতালের বিকল্প রোডমার্চ কর্মসূচিতে সাধারণ মানুষের অংশগ্রহণ নিশ্চিত করতে তারা বিভিন্ন লিফলেট ও হ্যান্ডবিল বিলি করছেন।\nখুলনায় নগর বিএনপির সভাপতি ও কেন্দ্রীয় সহ-সাংগঠনিক সম্পাদক নজরুল ইসলাম মঞ্জু এমপি এবং জেলা সভাপতি অধ্যাপক মাজেদুল ইসলামসহ স্থানীয় নেতাকর্মীরা জনসংযোগ চালাচ্ছেন। মেহেরপুরে বিএনপির জাতীয় নির্বাহী কমিটির সদস্য ও সাবেক এমপি মাসুদ অরুন, মাগুরায় জেলা বিএনপির সভাপতি কবীর মুরাদ, সাধারণ সম্পাদক আলী আহমেদ, সাংগঠনিক সম্পাদক অধ্যক্ষ মোহাম্মদ আলী, সদর উপজেলা সভাপতি সৈয়দ মোকাদ্দেস আলী, পৌর সভাপতি আবদুল গফুর, যুবদল নেতা আবু সাইদ মামুন, ছাত্রদল নেতা গোলাম জাহিদসহ বিএনপি ও অঙ্গ সংগঠনের স্থানীয় নেতারা প্রতিটি উপজেলায় ব্যাপক প্রচারণা চালাচ্ছেন।\nগেট, ফেস্টুন, ব্যানার, তোরণ দিয়ে ছেয়ে ফেলা হয়েছে\nরোডমার্চের শুরু উত্তরা থেকে খুলনা পর্যন্ত রাস্তার দুধারে ফেস্টুন, ব্যানার, তোরণ দিয়ে ছেয়ে ফেলা হয়েছে। এসব তোরনে জিয়া, খালেদা ও তারেক রহমানের হরেক রকমের ছবি শোভা পাচ্ছে। এর বাইরে স্থানীয় নেতাদের ছবিও রয়েছে প্রতিটি এলাকায়।\nনাটোরে খালেদা জিয়াকে ব্যাপক সংবর্ধনা দেবে স্থানীয় বিএনপি। নাটোরের সীমানা গুরুদাসপুর উপজেলার কাছিকাটা টোল প্লাজা থেকে বড়াইগ্রাম উপজেলার রাজাপুরহাট পর্যন্ত প্রায় ৫৫ কিলোমিটার রাস্তার দুপাশে দলীয় নেতাকর্মী এবং সমর্থকরা ব্যানার, ফেস্টুন এবং জাতীয় ও দলীয় পতাকা হাতে দাঁড়িয়ে তাকে সংবর্ধনা জানাবেন। এ রাস্তার গুরুত্বপূর্ণ জায়গাসহ বিভিন্ন এলাকায় দৃষ্টিনন্দন তোরণ নির্মাণ করা হয়েছে।\nবরিশাল বিভাগে রোডমার্চ কর্মসূচি না হলেও খুলনার কর্মসূচির ঢেউয়ে এ বিভাগ জুড়ে বিএনপি নেতাকর্মীদের মাঝে সৃষ্টি হয়েছে বিপুল উৎ্সাহ-উদ্দীপনা। খুলনার কর্মসূচিতে অংশ নিতে বিভাগের সব জেলা উপজেলায় চলছে ব্যাপক প্রস্তুতি। হাজার হাজার নেতাকর্মী বাগেরহাট ও খুলনায় খালেদা জিয়ার সমাবেশে যোগ দেবেন বলে জানা গেছে।\nরোড়মার্চ সফল করতে চুয়াডাঙ্গায় দিনভর ব্যাপক গণসংযোগ করেছেন স্থানীয় নেতাকর্মীরা। বিপুলসংখ্যক নেতাকর্মী শহরের নিউমার্কেট, বড় বাজার, পুরাতন বাজার, নিচের বাজার, ফলপট্টিসহ বিভিন্ন এলাকায় গণসংযোগ করেন।\nযশোরের কেশবপুরে চারদলীয় জোটের উদ্যোগে মিছিল ও সমাবেশ অনুষ্ঠিত হয়। উপজেলার বিভিন্ন ইউনিয়ন ও পৌরসভার বিভিন্ন ওয়ার্ড থেকে চারদলীয় জোটের নেতাকর্মীরা মিছিল ও সমাবেশে অংশ নেয়।\nরোডমার্চ বানচালের চেষ্টা চালাচ্ছে সরকার\nবিএনপি অভিযোগ করেছে, রোডমার্চে মানুষের ঢল দেখে সরকার টালমাটাল হয়ে পড়েছে। তারা গতানুগতিক ফ্যাসিবাদী আচরণ শুরু করেছে। পুলিশ ও দলীয় ক্যাডার দিয়ে এই রোডমার্চ বানচালের চেষ্টা চালাচ্ছে। গতকাল বৃহস্পতিবার বিকাল ৩টায় নয়াপল্টনে বিএনপির কেন্দ্রীয় কার্যালয়ে আয়োজিত এক সংবাদ সম্মেলনে বিএনপির দপ্তরের দায়িত্বপ্রাপ্ত যুগ্ম মহাসচিব রুহুল কবির রিজভী এ অভিযোগ করেন।\nতিনি খুলনা মহানগরী সভাপতি নজরুল ইসলাম মঞ্জু এমপির বরাত দিয়ে বলেন, খুলনা প্রকৌশল বিশ্ববিদ্যালয়ের (কুয়েট) ছাত্র ছাত্রীরা রোডমার্চের সমর্থনে মিছিল করার প্রস্তুতি নেয়ার সময় সরকারি দলের সন্ত্রাসীরা হামলা চালিয়েছে। এতে ছাত্রদলের ১২ নেতাকর্মী আহত হয়েছে।\nরিজভী বলেন, দলের স্থায়ী কমিটির সদস্য তরিকুল ইসলাম জানিয়েছেন, কয়েকদিন ধরে রোডমার্চকে ব্যাহত করার জন্য বাগেরহাট, ঝিনাইদহ ভেড়ামারায় পুলিশ হুমকি দিচ্ছে। প্রচারপত্র বিলি ও পোস্টার লাগাতে গেলে শারীরিকভাবে আক্রমণ করছে। গতকাল পাবনার দাশুরিয়ায় রোডমার্চের সমর্থনে পথসভার সময় সন্ত্রাসীরা হামলা চালায়। সরকারের প্রতি হুঁশিয়ারি দিয়ে তিনি বলেন, লাঠি পুলিশ কাঁদানে গ্যাস দিয়ে জনগণের আন্দোলন কখনো দমন করা যায়নি।\nরোডমার্চ সরাসরি সম্প্রচার করবে বিএনপি www.bnplive.com এ ওয়েব সাইটে দেখা যাবে। এছাড়া সময় টেলিভিশন, একুশে টেলিভিশন, বাংলা ভিশন এনটিভিসহ কয়েকটি বেসরকারি স্যাটেলাইট চ্যানেল সরাসরি সম্প্রচার করবে বলে জানা গেছে।\nযুদ্ধাপরাধীদের বিচারের দাবিতে আগৈলঝাড়ায় মিছিল ও সমাবেশ\nগৌরনদী উপজেলা যুবদলের জরুরি সভা অনুষ্ঠিত


ছ’শো বছরের বাংলা পুঁথি, দলিল, দস্তাবেজ, বই, পত্র-পত্রিকা, নথি ইত্যাদি থেকে সংগৃহীত এই শব্দ সম্ভার।\nবাংলায় তাহলে ‘ভালবাসা’ ছিল না?\nশুভাশিস মৈত্র | 20-04-2020\nসময়ের সাথে সব কিছুই বদলে যায়। কবীর সুমনের গানের কথায়, ‘পাল্টায় মন, পাল্টায় চারপাশ / রাস্তায় আসে নতুন রুটের বাস।’ সবে বাংলা নববর্ষ গেলো। সেই উপলক্ষে আমরা আলোচনা করব দু’একটি বাংলা শব্দের পাল্টে যাওয়া নিয়ে। কথাটা নতুন কিছু নয়। তবে নতুন করে গোলাম মুরশিদের সম্পাদনায় তিন খণ্ডে প্রায় সোয়া তিন লক্ষ বাংলা শব্দের ঢাকার বাংলা অ্যাকাডেমির ‘বিবর্তনমূলক বাংলা অভিধান’-এর পাতা ওল্টাতে গিয়ে ফের মনে এল কথাটা। প্রায় ছ’শো বছরের বাংলা পুঁথি, দলিল, দস্তাবেজ, বই, পত্র-পত্রিকা, নথি ইত্যাদি থেকে সংগৃহীত এই শব্দ সম্ভার। বাংলা ভাষায় শ্রেষ্ঠ অভিধান এখন এটাই।\nবাদ + অনুবাদ। বাদানুবাদ। মানে ‘তর্ক-বিতর্ক’। তার মানে তো ‘অনুবাদ’ মানে দাঁড়ায় বিতর্ক। অথচ আমরা তো অনুবাদ বলতে কেবল তর্জমাই বুঝি। যাকে ইংরেজিতে বলে ট্র্যানস্লেশন। বিবর্তনমূলক অভিধানে বিভিন্ন বাংলা বই থেকে উদ্ধৃতি দিয়ে দেখানো হয়েছে, অনুবাদের মানে যুগে যুগে কী ভাবে বদলেছে।\n১৫৫০ সালে চণ্ডিদাস লিখছেন, ‘সাধ বহু করে, বিহি করে অনুবাদ’ (বিহি শব্দ ‘বিধি’ অর্থে ব্যবহৃত)। এখানে অনুবাদের অর্থ ‘বাধা’, ‘প্রতিকূলতা’। একশো বছর পরে, ১৬৫০ সালে মাধব আচার্য লিখছেন, ‘ধন্য ধন্য করিয়া, করিল অনুবাদ।’ এখানে আবার অনুবাদের অর্থ ‘প্রশংসা’। ১৬৫০-এই কবি বিজয় গুপ্ত কিন্তু অনুবাদ শব্দটি ব্যবহার করেছেন ‘অপরাধ’ অর্থে। তিনি লিখছেন, ‘নাহি দোষ অনুবাদ খেমা কর আমা’। ১৬৭০-এ জ্ঞান দাস লিখছেন, ‘মনে ছিল অনুবাদ, পুরালো মনের সাধ।’ এখানে অনুবাদের মানে হয়ে গেল ‘আকাঙ্ক্ষা’। ১৭৮১ সালে মানিকরাম গাঙ্গুলির লেখায় অনুবাদের অর্থ ‘বর্ণনা’। তাঁর লেখায়, ‘তোমার গুণানুবাদ রচিব কর‍্যাচি সাধ।’ অনুবাদ ‘বিতর্ক’ অর্থে ব্যবহার পাওয়া যাচ্ছে ১৮৪২ সালে অক্ষয়কুমার দত্তের লেখায়- ‘সমাচারপত্র সম্পাদক মহাশয়রা বাদানুবাদ করিতেছেন।’ আবার অক্ষয়কুমার দত্তের লেখাতেই অনুবাদ শব্দ ‘ট্র্যানস্লেশন’ অর্থে ব্যবহার পাওয়া যাচ্ছে— ‘বহু বিদ্যার বৃদ্ধি নিমিত্ত নানা প্রকার গ্রন্থের অনুবাদ করা যাইবেক।’ মনে হয় তখনও অনুবাদ শব্দ একাধিক অর্থে ব্যবহৃত হত। এখনও অবশ্য ‘বাদানুবাদ’ শব্দ আমরা ব্যবহার করি। কিন্তু অনেক সময়ই খেয়াল রাখি না যে শব্দটি মানে পাল্টে ‘বিতর্ক’ অর্থে ব্যবহার হচ্ছে।\nকাউকে বেশি ‘লাই’ দিতে নেই সবাই চড়ে মাথায়। সুকুমার রায়ের এই ‘লাই’ বা ‘নেই’ একসময় বাংলা ভাষায় ‘ভালোবাসা’ অর্থে ব্যবহার হত। যার অপভ্রংশ ‘নেহ’ বা ‘নেহা’। শ্রীকৃষ্ণ কীর্তনে রাধা-কৃষ্ণের প্রেম বোঝাতে এই শব্দের ব্যবহার পাওয়া যায়। শব্দ পরিবর্তনের কথা বলতে গিয়ে সুনীতিকুমার চট্টোপাধ্যায় দেখিয়েছেন কেমন করে শব্দের অর্থ সময়ের সঙ্গে সঙ্গে বদলে যায়। তাঁর লেখায়- ইংরেজি ‘LOVE’-এর প্রতিশব্দ এখন যা বাংলায় জোরের সঙ্গে চ’লছে, সেটা হ’চ্ছে ‘ভালোবাসা’। ...কিন্তু ‘ভালোবাসা’ শব্দটি দু’শো বছর আগে বাংলা ভাষায় , ‘LOVE’, এই বিশিষ্ট অর্থে ব্যবহৃত হত না। তখন ‘ভালো-বাসা’-র অর্থ, প্রেম, প্রণয়, স্নেহ, প্রীতি প্রভৃতি ছিল না; - ‘ভালো + বাসা’ এই মিলিত শব্দটি কতকটা যেন বর্ণ-বা রাগ-হীন নিষ্প্রাণ শব্দ ছিল; এর অর্থ ছিল তখন, ‘ভালো ব’লে অনুভব করা, ভালো মনে করা।‘ ভালো-বাসা শব্দের ‘বাসা’ বা ‘বাস’ ধাতু, ‘বোধ করা’ অর্থে প্রযুক্ত হত— এখন এই অর্থে ধাতুটি অপ্রচলিত হ’য়ে যাচ্ছে। ‘ভালোবাসা’-র পাশাপাশি ‘মন্দ-বাসা’ শব্দটিও শোনা যায়। কিন্তু প্রাচীন বাংলাতে ‘বাস’ ধাতু বেশ জীবিত ধাতু। এই ধাতুর সহযোগে ‘ভালো-বাসা’, ‘মন্দ-বাসা’র মতন পুরাতন বাঙলায় ‘ভয়-বাসা’, ‘ঘৃণা-বাসা’, ‘লজ্জা-বাসা’, ‘দুঃখ-বাসা’ প্রভৃতির প্রয়োগ খুবই মেলে; এমনকী, ‘বাসি ভাত ব্যঞ্জনে জিহ্বায় জল বাসে’ এও পাওয়া যায়। বড়ু চণ্ডীদাসের ‘শ্রীকৃষ্ণ-কীর্তন’ কাব্যের মধ্যে দেখি, রাহী বা রাই আর কান বা কানু পরস্পরের প্রতি ‘নেহ’ বা ‘নেহা’ (অর্থাৎ কিনা স্নেহ) করে। ‘ভালোবাসা’ অর্থে অন্য খাঁটি বাংলা শব্দ চৈতন্য-পূর্ব যুগের ভাষায়, সম্ভবত খ্রীষ্টীয় ১৫-র শতকে, অজ্ঞাত। এই ‘নেহ’, ‘নেহা’ শব্দ পরবর্তীকালে, ১৬-র আর ১৭-র দশকে ‘লেহ’, ‘লেহা’ রূপ ধরে, আর আজকালকার বাঙলায় এর একটি রূপ হচ্ছে ‘নেই’—যেমন ‘কুকুরকে নেই দিলে মাথায় চ’ড়ে বসে’।‘\n১৬ শতকের শেষ দিকে বা ১৭ শতকের গোড়ায় ‘নেহ’, ‘নেহা’ ছেড়ে বাংলায় এল সংস্কৃত শব্দ ‘প্রীতি’। এসেই এই শব্দ কবিদের মন জয় করে নিল। তার থেকে এল ‘পিরীতি, পিরীত। যেমন, চণ্ডিদাসের (সম্ভবত) ভাষায়, ‘পিরীতি বলিয়া এ তিন আখর ভূবনে আনিল কে?’ এখন অবশ্য প্রেম, প্রণয় বা ভালোবাসা বোঝাতে আর কেউ ‘পিরীত’ শব্দ ব্যবহার করে না। শব্দটি এখন কৌলিন্য হারিয়েছে। ‘পিরীত’ এখন তাচ্ছিল্য অর্থে ব্যবহার হয়। অমুকের সঙ্গে তমুকের পিরীত দেখে বাঁচি না! বা ‘বেশি পিরীত দেখাতে হবে না’ ইত্যাদি।\n‘সচিব’ শব্দ দিয়ে আমরা এখন রাজ্য সরকারের বিভিন্ন দফতরের সেক্রেটারি পদে আসীন আমলাদের বোঝাই। কিন্তু এই শব্দের সাংবিধানিক অর্থ ‘সহায়’। কথাসরিৎ সাগরে আছে-‘নন্দরাজের সাচিব্য গ্রহণ করিলেন’। এখন নতুন করে ‘সাচিব্য’ শব্দ কেউ ব্যবহার করলে, পাঠকের কী প্রতিক্রিয়া হবে সহজেই অনুমান করা যায়। ‘অপূর্ব’, এই শব্দটিকে আমরা ব্যবহার করি ‘খুব সুন্দর’ অর্থে। ‘বিউটিফুল’ অর্থে। এক সময়ে ‘অপূর্ব’ শব্দের অর্থ ছিল, যা পূর্বে ঘটেনি বা হয়নি। কথাসরিৎসাগরে যেমন বলা হয়েছে, ‘আপনি যে আখ্যায়িকা বলিয়াছেন তাহাতে তো কোনই অপূর্ব নাই।’\nশব্দ শুধু অর্থ বদলায় না, শব্দ হারিয়েও যায়। কখনও আবার পুরোনো হারিয়ে যাওয়া শব্দ অন্য মানে নিয়ে ফিরেও আসে। একটা পুরোনো শব্দ, যার ব্যবহার ইদানিং প্রায় উঠেই গিয়েছিল, ফের ফিরে এসেছে সন্ত্রাসবাদীদের হাত ধরে। সেটা হল ‘লস্কর’। ‘লস্কর’ বললে অবশ্য বোঝা যাবে না। ‘লস্কর এতৈবা’ বলতে হবে। আমরা সন্ত্রাসবাদী হামলার কথা ছাড়া ‘লস্কর’ শব্দ এখন প্রায় ব্যবহারই করি না। ১৬০৩ সালে আকবরের বঙ্গদেশ জয়েসেনাবাহিনী পাঠানোর কথা ভারতচন্দ্র কবিতায় লিখেছিলেন, ‘আগে পাছে দুই পাশে দু’সারি লস্কর। চলেন মানসিংহ যশোহর নগর’। লস্কর মানে ফৌজ, সেনা, সিপাই। ফারসি শব্দ। বাংলায় অবশ্য ‘গদাই লস্করি চাল’ বলে একটা কথা চালু আছে। গদা, হরিচরণ যার অর্থ লিখেছেন, লৌহময় অস্ত্র, যাহা মেঘবৎ শব্দ করে। সেই ভারি অস্ত্রটি নিয়ে তো আর হন হন করে বা টগবগিয়ে যাওয়া যায় না। গতি মৃদুমন্দই হয়ে পড়ে গদার ভারে। সেই গতি থেকেই সম্ভবত এসেছে ‘গদাই লস্করি চাল’ , কুঁড়েমি, উদ্যমহীনতা বোঝাতে। তবে ‘লস্করি চাল’ মানে অবশ্য অভিধান বলছে, লস্করের ন্যায় নিয়ন্ত্রিতচলন। কলকাতার খুব নামী স্কুলের এক শিক্ষকের কাছে গল্প শুনেছিলাম, পরীক্ষায় ‘গদাই লস্করি চাল’ নিয়ে বাক্য রচনা লিখতে বলায় এক ছাত্র নাকি লিখেছিল, ‘বৃষ্টি কম হওয়ায় এ বছর বাজারে গদাই লস্করি চালের দাম আকাশ ছোঁয়া’।\nবাংলায় আর একটি নতুন রাজনৈতিক শব্দ ‘দিদি’। এই শব্দটি বাংলায় জাঁকিয়ে বসেছে গত সাত-আট বছরে। অসম, বিহার, দিল্লি, উত্তরপ্রদেশ, তামিলনাড়ু ইত্যাদি রাজ্যে বিভিন্ন সময়ে মহিলা মুখ্যমন্ত্রী হয়েছেন, কিন্তু রাজনৈতিক শব্দ হিসেবে ভাষায় ‘দিদি’র মতো শক্ত-পোক্ত জায়গা করে নেওয়া, সে শুধু এই রাজ্যেই হয়েছে।\nঅভ্র বসুর বাংলা বুৎপত্তি অভিধান ‘শব্দগল্পদ্রুম'। এই বই একটি অসাধারণ সংকলন, যেখানে লেখক শব্দের হারিয়ে যাওয়া অর্থ খুঁজে বের করেছেন। ‘একি লাবণ্যে পূর্ণ প্রাণ, প্রানেশ হে, আনন্দবসন্তসমাগমে’। এই ‘লাবণ্য’ শব্দ অভ্র বসুর মতে এসেছে ‘লবণ’ থেকে। কোন পথে অর্থ পরিবর্তন করতে করতে লবণ লাবণ্য হয়েছে তা অবশ্য বলা নেই। তবে ভারতের ইতিহাসে ভীষণ গুরুত্বপূর্ণ ‘লবণ’ আন্দোলন নিয়ে লিখতে গিয়ে কেউ যদি লেখেন, ‘দেশ যেন জেগে উঠল লাবণ্য-রাজনীতির ফলে’, তাকে যে সবাই মিলে যে দেশ-ছাড়া করে ছাড়বে তা নিয়ে কোনও সন্দেহ নেই।\nলেখা শুরু করেছিলাম গোলাম মুরশিদ সম্পাদিত ‘বিবর্তনমূলক বাংলা অভিধান’-এর কথা দিয়ে। শেষ করি তাঁর একটি অতি গুরুত্বপূর্ণ মন্তব্য দিয়ে। সেটা হল, গোলাম মুরশিদ অভিধানের ভূমিকায় লিখেছেন, রবীন্দ্রনাথ তাঁর সারা জীবনে একবারও ‘গুরুত্বপূর্ণ’ শব্দটি ব্যবহার করেননি। রবীন্দ্র রচনাবলীতে এই শব্দটি নেই।\nশুভাশিস মৈত্র - এর অন্যান্য লেখা\nতথ্যের অধিকার কমছে, বাড়ছে নজরদারি\nসাবধান! বড়দা কিন্তু সব দেখছে!\nবাংলায় তাহলে ‘ভালবাসা’ ছিল না?-4thpillars


মেয়েদের সাথে চ্যাট করার নিয়ম | চ্যাটিং করার নিয়ম\nঅনেকেই মেয়েদের সাথে চ্যাট করতে ভালোবাসেন কিন্তু বেশিরভাগ ছেলেরা মেয়েদের সাথে চ্যাট করার নিয়ম সম্পর্কে জানেন না। এই জন্য আজকের আর্টিকেল থেকে আমরা মেয়েদের সাথে কিভাবে চ্যাট করতে হয় এই সম্পর্কে আলোচনা করব। যার মাধ্যমে আপনি মেয়েদের সাথে চ্যাট করার উপায় গুলি খুব ভালোভাবে বুঝতে পারবেন। এবং যেকোন মেয়ের সাথে নির্দ্বিধায় চ্যাট করতে পারবেন।\nতাই চলুন দেরী না করে চেনা ও অপরিচিত মেয়েদের সাথে চ্যাট করার নিয়ম গুলি নেওয়া যাক।\n১. সঠিকভাবে মেসেজ লিখুন\n২. সর্বদা অনলাইন থাকুন\n৩. আত্মবিশ্বাসী হন\n৪. তার সম্পর্কে জিজ্ঞাসা করুন\n৫. সর্বদা সৎ থাকুন\n৬. আকর্ষণীয় বিষয়ে কথা বলুন\n৭. হাসতে ও হাসাতে থাকুন\n৮. ধৈর্য ধরে রাখুন\n৯. নেতিবাচক কথা বলবেন না\nপ্রায়শই অনেক মেয়েকে এমন পরিস্থিতির সম্মুখীন হতে হয়, যখন তার প্রেমিক চ্যাট করে, তখন সে বুঝতে পারে না কী লেখা আছে এবং মেয়েটি বিরক্ত হয়ে যায়।\nএই জন্য মেসেজ করার সময় কোন ওয়ার্ড কখন ব্যবহার করতে হয় এটা আগে শিখে নিন। যার ফলে আপনি খুব ভালোভাবে টাইপিং করতে পারবেন এবং আপনি যে জিনিসটা বোঝাতে চাইছেন, সেটা সে সঠিকভাবে বুঝতে পারবে।\nসর্বদা অনলাইনে থাকা মেয়েদের সাথে চ্যাট করার উপায় গুলির মধ্যে একটি।\nযদি আপনি কোন মেয়ের সাথে চ্যাটিং করে থাকেন তাহলে আপনাকে দিনের বেশিরভাগ সময় অনলাইন থাকতে হবে।\nকারণ সেই মেয়েটি আপনাকে যেকোন সময় যেকোন মেসেজ করতে পারে। আপনি যদি অফলাইনে থাকেন তাহলে তার মেসেজ দেখতে পাবেন না এবং সে আপনার উত্তরের অপেক্ষা করতে করতে বিরক্ত হতে পারে।\nআপনি যদি সবসময় অনলাইনে থাকতে না পারেন তবে আপনি আপনার ফোনের ডেটা চালু করতে পারেন, এর মানে আপনি সর্বদা অনলাইন শোতে থাকবেন।\nঅপরিচিত মেয়েদের সাথে চ্যাট করার নিয়ম হলো সর্বপথম আপনাকে আত্মবিশ্বাসী হতে হবে।\nআপনি নিশ্চয়ই অনেকের কাছ থেকে শুনেছেন যে প্রতিটি কাজের জন্য ” আত্মবিশ্বাসী” বা নিজের প্রতি বিশ্বাস থাকা খুব গুরুত্বপূর্ণ।\nএকটি মেয়ের সাথে চ্যাট করার আগে, আপনার নিজের প্রতি আত্মবিশ্বাস রাখা খুব গুরুত্বপূর্ণ। একটি সমীক্ষায় দেখা গেছে যে মেয়েরা বেশিরভাগই সেই ছেলেদের পছন্দ করে যারা উচ্চাকাঙ্ক্ষী এবং অনুপ্রেরণাদায়ক।\nমেয়েরা বেশিরভাগ সেই সমস্ত ছেলেদের মধ্যে আত্মবিশ্বাস দেখতে পায় যারা কথা বলার ক্ষেত্রে খোলামেলা এবং যারা চুম্বকের মতো করে তাদের কথায় আকৃষ্ট করে। তাই চ্যাট করার সময় মেয়েদের প্রতি আত্মবিশ্বাস দেখান এবং তারপর যাদু দেখুন।\nকখনো কোনো মেয়ের সাথে কথা বলার সুযোগ পেলে অন্য কারো কথা বলবেন না। সর্বদা তার সম্পর্কে জিজ্ঞাসা করুন, তিনি কোথা থেকে এসেছেন, বাড়িতে কে আছেন, আপনি কী করেন, আপনার প্রিয় খাবার, আপনি কী পছন্দ করেন।\nমেয়েদের এই প্রশ্নগুলি করলে, মেয়েটি নিজের প্রতি আত্মবিশ্বাসী বোধ করবে এবং সে পছন্দ করবে যে কেউ তার সম্পর্কে জিজ্ঞাসা করছে। এটি মেয়েদের উপর আপনার ভাল ধারণা দেওয়ার একটি খুব ভাল উপায়।\nমেয়েদের ব্যাপারে সবসময় সৎ থাকুন, মিথ্যা বলবেন না। মুখের উপর বলুন ব্যাপারটা কি। কোনো আড্ডায় কোথাও আপনি আপনার সমস্ত তথ্য ভুল বলছেন এবং পরে যদি তিনি অন্য কারো কাছ থেকে সত্যটি জানতে পারেন।\nএর ফলে আপনার ইমপ্রেশন নষ্ট হবে এবং সে আপনার সাথে কথা বলবে না। ভবিষ্যতেও সে সম্পর্ক রাখবে না। তাই মেয়েদের ব্যাপারে সবসময় সৎ থাকুন।\nকথা বলার উপায়ও আছে, মেয়েটি আপনাকে চিনে কি না, সেটা নির্ভর করে না।\nআপনাকে বেশিরভাগ সময় আকর্ষণীয় বিষয় নিয়ে আলোচনা করতে হবে। তবে, আকর্ষণীয় বিষয়ে কথা বলার আগে, আপনার এটি সম্পর্কে সম্পূর্ণ জ্ঞান থাকা উচিত। তা না হলে আপনি ধরা পরে যেতে পারেন।\nআকর্ষণীয় বিষয়গুলোতে knowledge নেওয়ার পর, আপনি তার সাথে যে কোনও ভাল বিষয়ে কথা বলতে পারেন।\nসবাই মজার কৌতুক দেখে হাসে এবং অনেক মেয়েই সেই ছেলেদের প্রতি আকৃষ্ট হয় যাদের রসবোধ ভালো।\nআপনি যদি ভাবেন যে, কিভাবে মেয়েদের ইমপ্রেস করা যায়, তাহলে এই জিনিসটা সবসময় মনে রাখবেন, কোন সম্পর্কের মূল বিষয় হল দারুণ রসবোধ।\nপ্রতিটি কাজে ধৈর্য থাকা খুবই জরুরী, এমনকি মেয়েদের ক্ষেত্রেও। অনেকক্ষণ চ্যাট করার পর অনেক ছেলেই আর হবে না এটি ধরে নেয় এবং চ্যাটিং বন্ধ করে দেয়। এইজন্য ধৈর্য ধরো, তাড়াতাড়ি কিছু আসে না।\nআপনাকে বুঝতে হবে যে চ্যাট করার সময়, মেয়েরা নেতিবাচক কথাবার্তা পছন্দ করে না, এমনকি কোনও মেয়েই এটি পছন্দ করে না। নেতিবাচক কথাবার্তা আপনাকে মেয়েদের থেকে দূরে রাখতে পারে, তাই দয়া করে এমন ভুল করবেন না।\nআশাকরি উপরের ইনফর্মেশন থেকে মেয়েদের সাথে কিভাবে চ্যাট করতে হয় এবং চেনা ও অপরিচিত মেয়েদের সাথে চ্যাট করার নিয়ম গুলি সম্পর্কে বুঝতে পেরেছেন। যদি আপনি কোন মেয়ের সাথে চ্যাট করতে চান তাহলে উপরের ইনফর্মেশন অনুযায়ী চ্যাট করা শুরু করুন। দেখবেন মেয়েটির ধীরে ধীরে আপনার প্রতি আকৃষ্ট হবে। ধন্যবাদ ভালো থাকবেন।\nমেয়েদের সাথে কথা বলার ৬ টি অ্যাপস\nমেয়েদের সাথে কথা বলার ভয় দুর করুন।


হযরত আলী (আ.) ও ফাতেমা (সা.আ.)'র বিয়েবার্ষিকী - Parstoday\nহযরত আলী (আ.) ও ফাতেমা (সা.আ.)'র বিয়েবার্ষিকী\n২০১৬-০৯-০৩ ১৬:২২ বাংলাদেশ সময়\nঐতিহাসিক ওই বিয়ের বর ছিলেন আমিরুল মোমেনীন হযরত আলী (আ.) আর কনে ছিলেন নবী নন্দিনী হযরত ফাতিমাতুজ্জাহরা (সা.আ.) । আজ হচ্ছে এই মহান ব্যক্তিত্বদের বিয়ে বার্ষিকী। দ্বিতীয় হিজরীর ১ লা জিলহজ্জ ছিল তারা বিবাহবন্ধনে আবদ্ধ হন। ঐতিহাসিক এ বিয়ে উপলক্ষে আমরা একটি বিশেষ অনুষ্ঠানের আয়োজন করেছি। এতে হযরত আলী ও হযরত ফাতিমার সংক্ষিপ্ত পরিচয়, বিয়ে এবং তাদের দাম্পত্য জীবন সম্পর্কে খানিকটা আলোচনা করা হবে। এ অনুষ্ঠানে হযরত ফাতেমা (সা. আ.)-কে নিবেদিত একটি গান শোনানো জন্য অংশ নিয়েছে বাংলাদেশের ময়মনসিংহ শহরের এক বন্ধু।


redtimes.com.bd | দেশে ডিজিটাল রুপান্তরে বৈপ্লবিক পরিবর্তন ঘটেছে ঃ স্পীকার\n» দেশে ডিজিটাল রুপান্তরে বৈপ্লবিক পরিবর্তন ঘটেছে ঃ স্পীকার\nবাংলাদেশ জাতীয় সংসদের স্পীকার ড. শিরীন শারমিন চৌধুরী এমপি বলেছেন, প্রধানমন্ত্রী শেখ হাসিনার নেতৃত্বে বিগত দশ বছরে দেশে ডিজিটাল রুপান্তরে বৈপ্লবিক পরিবর্তন ঘটেছে। ইতোমধ্যে ডিজিটাল পার্লামেন্ট প্রতিষ্ঠার উদ্যোগ নেওয়া হয়েছে। এ উদ্যোগের মধ্যে দিয়ে ডিজিটাল লীডারশীপ গড়ে উঠবে বলে তিনি আশা প্রকাশ করেন।\nতিনি আজ জাতীয় সংসদে তাঁর কার্যালয়ে তথ্য যোগাযোগ ও প্রযুক্তি প্রতিমন্ত্রী জুনাইদ আহমেদ পলক এর সাথে সাক্ষাৎকালে এসব কথা বলেন।\nস্পীকার বলেন, ডিজিটাল পার্লামেন্ট বাস্তবায়ন হলে সময় ও অর্থের সাশ্রয় হবে। একই সাথে সংসদ সদস্যগণ সার্বক্ষণিক পার্লামেন্ট কার্যক্রমে সংযুক্ত থাকতে পারবেন। স্যোশাল মিডিয়া ব্যবহারের মাধ্যমে নিজ এলাকার উন্নয়ন সম্ভাবনা তুলে ধরার পাশাপাশি জনগণের সাথে নিবিড় সম্পর্কও গড়ে তুলতে সক্ষম হবেন।\nআগামী জুলাই মাসে সকল সংসদ সদস্যদের অংশগ্রহণে‘‘ডিজিটাল বাংলাদেশ: স্টোরি অব ট্রান্সফরমেশন” শীর্ষক কর্মশালা আয়োজন করা হবে। কর্মশালায় মূল প্রবন্ধ উপস্থাপন করবেন প্রধানমন্ত্রীর তথ্য প্রযুক্তি উপদেষ্টা সজীব ওয়াজেদ জয় মর্মে জুনাইদ আহমেদ পলক এমপি স্পীকারকে অবহিত করেন। তিনি বলেন, সংসদ সদস্যদের পাশাপাশি তাঁদেরকে সাচিবিক সহায়তা প্রদানকারীদেরকেও প্রশিক্ষণের মাধ্যমে ডিজিটাল লিটারেসিতে দক্ষ করে তোলা হবে।\nএ সময় প্রতিমন্ত্রী‘‘ইন্ট্রিগ্রেটেড ডিজিটাল সার্ভিস প্লাটফরম ফর বাংলাদেশ পার্লামেন্ট সেক্রেটারিয়েট” এর ডিজিাইন স্পেসিফিকেশন এর কপি স্পীকারকে হস্তান্তর করেন।\nএ সময় জাতীয় সংসদের হুইপ ইকবালুর রহিম এমপি,জাতীয় সংসদ সচিবালয়ের সিনিয়র সচিব ড. জাফর আহমদ খান ও এটুআই প্রকল্পের সংশ্লিষ্ট ঊর্ধ্বতন কর্মকর্তাগণ উপস্থিত ছিলেন।


--: জামাআত পরিত্যাগের কঠোর পরিণতি সম্পর্কে :-- আন-নুফায়লী ........... আবূ হুরায়রা (রাঃ) হতে বর্ণিত। তিনি বলেন, রাসূলুল্লাহ সাল্লাল্লাহু আলাইহি ওয়া সাল্লাম বলেছেনঃ আমার ইচ্ছা হয় যে, আমি কিছু সংখ্যক যুবককে কাষ্ঠ সংগ্রহের নির্দেশ দেই। অতঃপর যারা বিনা কারণে নামাযের জামাআতে অনুপস্হিত থাকে তাদের ঘর-বাড়ি জালিয়ে ভষ্মিভুত করে দেই। রাবী বলেন, আমি ইয়াযীদ ইবনু আসিমকে জিজ্ঞেস করি- হে আবূ আওফ! এ দ্বারা কি কেবলমাত্র জুমুআর জামাআতের প্রতি ইংগিত করা হয়েছে? বলেন, তা আমি সঠিকভাবে জ্ঞাত নই। কেননা আবূ হুরায়রা (রাঃ) রাসূলুল্লাহ্ সাল্লাল্লাহু আলাইহি ওয়াসাল্লাম- হতে জুমুআ অথবা অন্য কোন নামাযের জন্য নির্দিষ্ট ভাবে বলতে শুনিনি (অতএব এ দ্বারা স্পষ্ট প্রতিয়মান হয় যে, পাচ ওয়াক্তের নামাযের জন্য জামাআতে হাযির হওয়া কর্তব্য। ----আবূ দাঊদ শরীফ (ইফাঃ), হাদিস নং- ৫৪৯। (মুসলিম, তিরমিযী)। হাদিসের মানঃ সহিহ


রাজ্যের দয়ার দান নয়, মহার্ঘভাতা সরকারি কর্মীদের আইনি অধিকার! হাইকোর্ট #NajarbandiExclusive - Najarbandi । Online Bengali News Portal, Read Latest Bengali News from Most Popular News Portal\nHome / Kolkata / রাজ্যের দয়ার দান নয়, মহার্ঘভাতা সরকারি কর্মীদের আইনি অধিকার! হাইকোর্ট #NajarbandiExclusive\nরাজ্যের দয়ার দান নয়, মহার্ঘভাতা সরকারি কর্মীদের আইনি অধিকার! হাইকোর্ট #NajarbandiExclusive\nNajarbandi Friday, August 31, 2018 0\nনজরবন্দি ব্যুরোঃ হয়ে গেল বহু প্রতিক্ষিত ডিএ মামলার রায়দান। দুপুর ১টায় রায় ঘোষণা করেন হাইকোর্টের বিচারপতি দেবাশিস করগুপ্ত ও বিচারপতি শেখর ববি শরাফের ডিভিশন বেঞ্চ৷ রায়ের মাধ্যমে নতুন দিগন্ত খুলে গেল রাজ্য সরকারি কর্মীদের সামনে।\nআজ ডিএ মামলায় কলকাতা হাইকোর্টে খারিজ হয়ে গেল স্যাটের রায় ৷ আজ রায়দানের সময় বিচারপতিরা স্পষ্টভাবে জানিয়ে দেন মহার্ঘভাতা সরকারি কর্মীদের আইনি অধিকার ৷আরও পড়ুনঃ ইনকাম ট্যাক্স জমা করার আজই শেষ তারিখ। না জমা করলে কি হতে পারে শাস্তি? #SpecialReport বিচারপতিদের নির্দেশে এই মামলা ফেরানো হল স্টেট অ্যাডিমিনিস্ট্রেটিভ ট্রাইব্যুনালে ৷ আজ ডিভিশন বেঞ্চ জানিয়ে দেয় "তাড়াহুড়ো করে রায় দিয়েছিল ট্রাইব্যুনাল"। তাই নতুন করে রায় কে পর্যালোচনার জন্যে ফের দুটি বিষয় স্যাটের কাছে ফেরত পাঠিয়েছে কলকাতা হাইকোর্ট ৷\n১) কেন্দ্র ও রাজ্য সরকারি কমর্চারীরা সমান হারে ডিএ পাবেন কিনা?\n২) দিল্লি ও চেন্নাইয়ে একই পদে কাজ করা রাজ্যের কর্মচারীরা যা ডিএ পান তা পাননা এই রাজ্যের কর্মচারিরা ফলে তৈরি হচ্ছে বেতন বৈষম্য৷ আদালতের প্রশ্ন তাদের সমানহারে ডিএ কি পাবেন রাজ্য সরকারি কর্মচারীরা? দু মাসের মধ্যে এই মামলা নিষ্পত্তির নির্দেশ দিয়েছে হাইকোর্ট।\nউল্লেখ্য গত বছর ফেব্রুয়ারি মাসে স্যাট জানায়, ডিএ দেওয়াটা সরকারের দয়ার দান ৷ সরকার চাইলে তা দেবে, না চাইলে দেবে না ৷


দেড় বছরের শিশুকে ধর্ষণ চেষ্টা, রক্তাক্ত\nপ্রকাশ: ২০১৯-০৯-১১ ৭:৩৭:০০ পিএম\nবেলাল রিজভী | রাইজিংবিডি.কম\nমাদারীপুর সংবাদদাতা : দুঃসম্পর্কের মামার দ্বারা অমানবিক নৃশংসতার শিকার হয়েছে দেড় বছরের এক কন‌্যা শিশু। ধর্ষণ চেষ্টায় শিশুটিকে রক্তাক্ত করেছে পাষণ্ডটি।\nঘটনাটি ঘটেছে মাদারীপুরের রাজৈর উপজেলার রাজৈর ইউনিয়নের চৌয়ারিবাড়ি গ্রামে।\nহাসপাতাল ও স্থানীয় সূত্রে জানা গেছে, রাজৈর উপজেলার বাজিতপুর ইউনিয়নের চৌরাশি গ্রামের সুষেন ভক্তের ছেলে হৃদয় ভক্ত (২১)। একই উপজেলার রাজৈর ইউনিয়নের চৌয়ারিবাড়ি গ্রামে মঙ্গলবার তার এক আত্মীয় বাড়িতে বেড়াতে যান। সেখানে ঐ আত্মীয়ের দেড় বছরের শিশু মেয়েটিকে (সম্পর্কে ভাগনি) নিয়ে ঘুরতে বের হয় হৃদয়।\nঅনেকক্ষণ পর শিশুটিকে নিয়ে বাড়ি ফেরে সে। সে সময় শিশুটি উচ্চস্বরে কাঁদছিল। শিশুটিকে কাঁদতে দেখে তার মা কোলে নিয়ে থামানোর চেষ্টা করেন। সে সময় শিশুটির যৌনাঙ্গ দিয়ে রক্ত ঝরতে দেখেন তার মা। শিশুকে তার মায়ের কাছে রেখেই হৃদয় ভক্ত পালিয়ে যায়।\nসাথে সাথে শিশুটিকে রাজৈর উপজেলা স্বাস্থ্যকমপ্লেক্সে নিয়ে যাওয়া হয়। সেখানে কর্তব্যরত চিকিৎসক উন্নত চিকিৎসার জন্য শিশুটিকে মাদারীপুর সদর হাসপাতালে পাঠান। এ ঘটনায় বুধবার দুপুরে শিশুটির বাবা রাজৈর থানায় একটি মামলা দায়ের করেছেন।\nশিশুটির মা বলেন, ‘আমার এই নিষ্পাপ শিশুটির সাথে যে এমন খারাপ কাজ করেছে, আমি তার কঠিন শাস্তি চাই। ’\nমাদারীপুর সদর হাসপাতালের আরএমও ডা. শশাঙ্ক চন্দ্র ঘোষ বলেন, ‘দেড় বছরের এক শিশু হাসপাতালে ভর্তি হয়েছে। তার চিকিৎসা চলছে।’\nরাজৈর থানার ভারপ্রাপ্ত কর্মকর্তা মো. শাহজাহান জানান, এ ঘটনায় বুধবার একটি ধর্ষণ মামলা হয়েছে। আসামিকে দ্রুত ধরা হবে।\nরাইজিংবিডি/মাদারীপুর/১১ সেপ্টেম্বর ২০১৯/বেলাল রিজভী/সনি\nকলাবাগানে নারীর ক্ষত-বিক্ষত লাশ উদ্ধার


NFT কী? একটি JPEG ইমেজের দাম ৬৯ মিলিয়ন ডলার! | Techtunes | টেকটিউনস\nNFT কী? একটি JPEG ইমেজের দাম ৬৯ মিলিয়ন ডলার!\n735 দেখা0টিউমেন্টস জোসস\nপ্রযুক্তির কল্যাণে আমরা অনেক কিছুই দেখতে পাচ্ছি, প্রতিদিন নিচ্ছি নতুন নতুন সব অভিজ্ঞতা। আমাদের রুচি, চাহিদা, প্রযুক্তির উন্নতির সাথেই পরিবর্তন হচ্ছে। আমাদের দৈনন্দিন জীবনে ব্যবহার করা বিভিন্ন প্রযুক্তির মধ্যে কিছু দিন পরই হয়তো যোগ হবে NFT। ডিজিটাল এসেট বা সম্পত্তি সংরক্ষণে ব্যাপক ভাবে ব্যবহৃত হতে পারে এই ধারণাটি।\nব্লক-চেইন ভিত্তিক এই প্রযুক্তি বা Non Fugible এই প্রযুক্তি দিন দিন বেশ জনপ্রিয় হয়ে উঠছে। NFT এর মাধ্যমে ডিজিটাল ট্রেডিং কার্ড থেকে শুরু করে ভিডিও গেম, আর্ট, মিউজিক ইত্যাদি ডিজিটাল সম্পত্তি অনলাইনে নিলামের মাধ্যমে কেনা বেচা করা যাবে। নির্দিষ্ট সম্পত্তি গুলোর একক মালিকানা বা স্বত্ব ভোগ করতে পারবে ব্যক্তি বা প্রতিষ্ঠান। চলুন জেনে নেয়া যাক NFT কি এবং বর্তমান বিশ্বে NFT নিয়ে কিছু পাগলামি।\nNFT এর পূর্ণরূপ হচ্ছে Non Fungible Token। প্রকৃত পক্ষে Fungible কোন কিছু হচ্ছে, এমন কোন আইটেম বা পণ্য যা অন্য পণ্য বা বস্তু দ্বারা সম মূল্যে বিনিময় করা যায়। যেমন ধরুন আপনি কোন দোকানে গিয়ে ৫০ টাকার কোন পণ্য ক্রয় করলেন এবং দোকানদারকে ১০০ টাকার একটি নোট দিলেন। দোকানদার আপনাকে ৫০ টাকা ফেরত দেবে, এবার সে এই টাকা আপনাকে একটি ৫০ টাকা নোটেও দিতে পারে আবার পাঁচটা ১০ টাকার নোটেও দিতে পারে অথবা ২০ টাকার দুইটি এবং ১০ টাকার একটি নোটেও দিতে পারে। যে নোটেই দিকে এটা আপনার দেখার বিষয় না কারণ আপনি ৫০ টাকা ঠিকই পাচ্ছেন এবং এর ভ্যালু সমান, এটিই হল Fungible বস্তু।\nআর Fungible এর একদম বিপরীত হচ্ছে Non Fungible। আরেকটি উদাহরণ দেখুন, ধরুন আপনি এবারের বই মেলা থেকে একটি বই কিনলেন এবং সেখানে লেখকের সাইন দেয়া আছে, আপনি বইটি কেনার সময় বইটি হতে নিয়ে একটি ছবিও তুলেছেন। কিছুদিন পর বইটি আপনার কোন বন্ধু পড়তে নিলো এবং সে আপনার বইটি না দিয়ে, দোকান থেকে একই বই কিনে দিলো। বইয়ের ভেতরে একই লেখা এবং মূল্য এক হলেও কিন্তু এটি আপনার কাছে আপনার আগের বইটির মত হবে না। আপনার বইটি ছিল স্পেশাল, আর এটিই হচ্ছে Non Fungible আর এই ধারণা থেকেই মূলত NFT এর উৎপত্তি। NFT আপনাকে নির্দিষ্ট মূল্যের বিপরীতে কোন পণ্য বা বস্তুর এমন ডিজিটাল সার্টিফিকেট দেবে যার মালিক কেবল আপনিই থাকবেন। কেউ চাইলেও আপনার সম্পত্তিকে নকল করতে পারবে না। আর এই ব্যবস্থায় ব্লকচেইনে আপনার সম্পত্তির রেকর্ড সংরক্ষিত থাকবে।\nকেউ চাইলেও সেই রেকর্ডকে মডিফাই করতে পারবে না এবং নির্দিষ্ট সময় পর্যন্ত আপনিই এর একক মালিকানা ভোগ করবেন।\nকোথা থেকে এসেছে এই NFT ধারণা\nযদিও বর্তমানে বহু উদীয়মান ব্লক-চেইন তাদের নিজেদের টোকেন নিয়ে আসছে তবে, NFT তৈরি এবং ব্যবহারে সবচেয়ে বেশি ব্যবহৃত হয় Ethereum ব্লক-চেইন। হয়তো আপনি NFT এর কথা শুনছেন কিছু দিন ধরে কিন্তু এই টোকেন ধারণা নিয়ে ক্রিপ্টো কমিউনিটিতে অনেক আগে থেকে প্রায় এক দশক ধরে এক্সপেরিমেন্ট হচ্ছিল।\nক্রিপ্টো ভিত্তিক কয়েন ধারণার প্রথম উদাহরণ হতে পারে Colored Coin। ২০১২ সালে Colored Coin এর সূচনা করেছিল, Yoona Asae। Colored Coin শুরু থেকেই বিটকয়েন ব্লক চেইনে রান হয়ে আসছিল। এই টোকেন গুলো কিছু মাত্রায় বিট-কয়েনের মতই ছিল এবং তাদেরও প্রধান উদ্দেশ্য ছিল নিদিষ্ট সম্পত্তির মালিকানা সার্টিফিকেট প্রদান করা।\nদুর্ভাগ্যবশত Colored Coin বেশিদিন টিকতে পারে নি কারণ বিট-কয়েন সিস্টেমে এই ধরনের প্রযুক্তি সাপোর্ট করার যথেষ্ট ব্যবস্থা ছিল না এবং এটি পরিত্যক্ত ঘোষণা করা হয়৷ এই ধরনের ব্যর্থতার পরেও ক্রিপ্টো কমিউনিটি আশাহত হয় নি। তখন থেকে তারা সরাসরি একটি ব্লকচেইনে ডিজিটাল সম্পদ সংরক্ষণের পদ্ধতি নিয়ে কাজ করতে থাকে।\n২০১৪ সালে, Counterparty নামে Peer To Peer ফাইনান্সিয়াল প্ল্যাটফর্ম লঞ্চ করা হয়। এটিও বিটকয়েন ব্লকচেইনের উপর ভিত্তি করে তৈরি করা হয় তবে আগের চেয়ে আরও উন্নত ভাবে। এই Counterparty কে আধুনিক NFT এর ফাউন্ডেশন বা ভিত্তি বলে অভিহিত করা হয়।\nব্লক-চেইন ভিত্তিক টোকেন ধারণাটি ২০১৬ সালে একটি অদ্ভুত বা ভিন্ন কমিউনিটিতে দারুণ ভাবে বৃদ্ধি পেতে থাকে। সেই সময় একটি ট্রেডিং কমিউনিটির আবির্ভাব ঘটে যাদের নাম ছিল Rare Pepi। এই Rare Pepi, Counterparty প্ল্যাটফর্মে প্রবেশ করে। তারা Counterparty এর ফাইনেন্সিয়াল টোকেন সিস্টেম ব্যবহার করে ট্রেডিং করা শুরু করে। তারা নির্দিষ্ট কিছু অদ্ভুত ধরনের ছবি বিক্রি করা শুরু করে এবং আশ্চর্যজনক ভাবে তখন মানুষ সেগুলো কেনার জন্য কয়েক হাজার ডলার দিতেও রাজি ছিল। Rare Pepi কে ধন্যবাদ দেয়াই যেতে পারে কারণ তারাই প্রথম ডিজিটাল আর্ট কেনা বা সংরক্ষণের ধারনাটি দিয়েছিল।\n২০১৭ সালে এই ধরনের ব্লক-চেইন ভিত্তিক টোকেন প্রযুক্তিতে দারুণ এক পরিবর্তন নিয়ে আসে Ethereum। বিটকয়েনের পরিবর্তে, Ethereum এর মাধ্যমে ব্লকচেইনে সরাসরি টোকেন তৈরি করা এবং স্টোর করার ব্যবস্থা দেয়া হয়৷ আর এটিই হচ্ছে Ethereum টোকেন বা Non Fungible Token। Ethereum হচ্ছে এমন ব্যবস্থা যেখানে Counterparty এর মত থার্ডপার্টি প্ল্যাটফর্মের কোন প্রয়োজন ছিল না। সর্বশেষ, যেমনটি প্রত্যাশা করা হয়েছিল পাঁচ বছর ঠিক সেই টোকেন নিয়ে এসে ব্লক-চেইন টোকেন সিস্টেমের মার্কেট লিডার হয়ে যায় Ethereum।\nEthereum এর শুরু থেকে এই ধরনের নিলামে প্রচুর পরিমাণে ডিজিটাল এসেট আসতে শুরু করে। Ethereum এ Crypto Punk নামে একধরনের ডিজিটাল পিক্সেল আর্ট দারুণ জনপ্রিয়তা পায়। বলে রাখা ভাল Crypto Punk তৈরি করেছিল Matt Hall এবং John Watkinson। প্রথম দিকে ১০০০ টি ইউনিক ক্যারেক্টার তৈরি করা হয় এবং সেগুলো Ethereum ইউজারদের জন্য বিনামূল্যে ব্যবহারের সুযোগ দেয়া হয়। মার্কেটে চাহিদা বৃদ্ধি পাবার সাথে সাথে সেগুলো আবার সবার কাছ থেকে কেড়েও নেয়া হয়।\nআপনি হয়তো জানলে অবাক হবেন গত মাসে এমন একটি ক্যারেকটার বিক্রি হয়েছে ১.৬ মিলিয়ন ডলারে, এবং আরেকটি বিক্রি হয়েছে ৭ মিলিয়ন ডলার। এবার আপনি প্রশ্ন করতে পারেন সামান্য একটি JPEG ফাইলের জন্য মানুষ কেন এত টাকা খরচ করে? প্রথমত এটা মানুষের সখ আর দ্বিতীয়ত হচ্ছে আসল ক্যারেক্টারটি মূল্য। আমরা সবাই জানি বিখ্যাত কোন শিল্পীর অরিজিনাল আর্টটির মূল্য অনেক বেশি হয়ে থাকে। হয়তোবা Crypto Punks এর ক্যারেক্টারটি কয়েক মিলিয়ন বার ডাউনলোড করে হার্ডড্রাইভে রেখে দেয়া সম্ভব কিন্তু কেউ এর অরিজিনাল ভার্সনটি কিন্তু পাবে না।\nNFT নিয়ে প্রথম সোরগোল\n২০১৭ সালের অক্টোবরের দিকে ক্রিপ্টো কমিউনিটিতে NFT নিয়ে দারুণ সোরগোল দেখা দেয়৷ আর এটি হয়েছিল কুখ্যাত একটি ডিজিটাল এসেট নিয়ে। সেই এসেট এর নাম ছিল Crypto Kitty৷ Crypto Kitty ছিল একটি ডিজিটাল ট্রেডিং গেম যা লঞ্চ করেছিল Axiom কোম্পানি। গেমটি সেই সময় ব্যাপক ভাবে জনপ্রিয়তা পেলে সেটি বেশ সমালোচিত হয়। গেমটিকে, ক্রিপটোকারেন্সির দিকে মানুষ ধাবিত করার একটি পথ বলে উল্লেখ্য করে প্রথম সারির নিউজ মিডিয়া গুলো। তাছাড়া অন্য যেকোনো ডিজিটাল এসেট থেকে কয়েকগুণ বেশি জনপ্রিয় ছিল গেমটি।\nডিজিটাল এসেট গুলো নিয়ে মাতামাতি কয়েক মাস স্থায়ী হলেও সেগুলো যে কমিউনিটি তৈরি করে গিয়েছিল সেটা এখনো আছে। মাত্র কয়েক বছর পর NFT এর মাধ্যমে GIF, Image, Video, Music ইত্যাদি কেনা বেচাও শুরু হয়। বর্তমানে ডিজিটাল এসেট ইন্ডাস্ট্রি গুলো যে হারে বৃদ্ধি পাচ্ছে এটা বলার অপেক্ষা রাখে না যে এর সূচনা করে গিয়েছিল, Pepi Crypto, এবং Crypto Kitte এর মত এসেট গুলো।\nNFT এর বর্তমান জনপ্রিয়তা\nবর্তমান সময়ে Crypto Kitte এর মতই সফল একটি ডিজিটাল ট্রেডিং বলা যায় NBA Top Shot ওয়েবসাইটকে। NBA Top Shot হচ্ছে NBA প্লেয়ারদের নিয়ে একটি ট্রেডিং প্ল্যাটফর্ম। এখানে নির্দিষ্ট খেলার নির্দিষ্ট কিছু মুহূর্তের ভিডিও কেনাবেচা করা হয়। নির্দিষ্ট ব্যক্তি অর্থ প্রদান করার মাধ্যমে ভিডিও গুলোর মালিকানা নিতে পারে। কেউ একজন কোন ভিডিও কিনে নিলে সেটা অন্য কেউ দেখতে পারবে না এমনটি নয়। ভিডিওটি অন্যরাও দেখতে পারবে তবে মালিকানা থাকবে কেবল একজনের কাছেই। বিষয় গুলো আপনার কাছে অবাক লাগলেও মানুষ এগুলোর পেছনে হাজার হাজার ডলার ব্যয় করছে। এসব ক্ষেত্রে বিনিয়োগ করা ব্যক্তিরা ভাবছে হয়তো সামনের দিন গুলোতে এসব ডিজিটাল সম্পদের দাম আরও কয়েক গুন বৃদ্ধি পাবে, কেউ পরবর্তীতে হয়তো আরও দাম দিয়ে তাদের কাছ থেকে কিনবে।\nসর্বশেষ Lebron James এর একটি ক্লিপ ২০০, ০০০ ডলার পর্যন্তও বিক্রি হয়। সেই কমিউনিটি এসব ক্ষেত্রে দারুণ ভ্যালু দেখলেও, আমি ব্যক্তিগত ভাবে কেন যেন তেমন কিছু দেখতে পাচ্ছি না। তবে এটা মানতে হবে কন্টেন্ট ক্রিয়েশন ইন্ডাস্ট্রির জন্য NFT আশীর্বাদ হতে পারে। যেখানে মিউজিসিয়ানরা তাদের শ্রমের যথাযথ আর্থিক সম্মান পাচ্ছে না সেখানে এই ধরনের ব্যবস্থা তাদের বেশ সাহায্য করতে পারে। সম্প্রতি Kings Of Leon ব্যান্ড তাদের একটি মিউজিক এলবাম NFT তে রিলিজ করেছে।\nNFT এর আরও কিছু পাগলামি\nসুতরাং ইন্টারনেটে ডিজিটাল কাজ গুলোর মালিকানা পাওয়ার অন্যতম পথ হিসেবে NFT কে বলা চলে দারুণ একটি উদ্যোগ, কিন্তু সাম্প্রতিক সময় গুলোতে এটি নিয়ে বেশ পাগলামি হচ্ছে। আমরা সবাই জানি বিখ্যাত আর্টিস্টদের আর্ট বেশ চড়া দামে বিক্রি হয়, কিন্তু বর্তমানে কিছু NFT এর মূল্য যদি সেই বিখ্যাত চিত্রকর্ম গুলোকেও পেছনে ফেলে দেয় তখন?\nসম্প্রতি Decentraland নামে একটি ভিডিও গেম বিক্রি হয়েছে ৮০, ০০০০ ডলারে, আরেকটি নিলাম একটি GiF বিক্রি হয়েছে ২০, ০০০০ ডলারে। এর চেয়ে আরও মজার বিষয় হল নিচে যে ইমেজটি দেখতে পাচ্ছেন Krypto Trucks নামে এটি বিক্রি হয়েছে ৩৪৮, ০০০ ডলারেরও বেশি দামে।\nনিচে যে JPEG ইমেজটি দেখছেন এটিই কেনা হয়েছে ৬৯ মিলিয়ন ডলার দিয়ে,\nএখানেই শেষ নয়, ট্যুইটারের CEO, Jack Dorsey তার করা প্রথম টুইটটি নিলামে তুলেছে এবং এখন পর্যন্ত এর সর্বোচ্চ দাম এসেছে ২.৫ মিলিয়ন ডলার।\nতো আমরা NFT সম্পর্কে বিস্তারিত আলোচনা করে ফেললাম। NFT নিঃসন্দেহে আগত ভবিষ্যতে ডিজিটাল এসেট সংরক্ষণে গুরুত্বপূর্ণ ভূমিকা রাখবে তবে বর্তমানে এটা নিয়ে পাগলামি হয়তো একটু বেশিই হচ্ছে। আমাদের দেশেও অনেকে ইতিমধ্যে NFT সম্পর্কে বেশ আগ্রহ দেখাচ্ছে, তাদের উদ্দেশ্য বলব আপনারা NFT তে আপনাদের ক্রিয়েটিভিটি বিক্রি করতে পারেন তবে এই মুহূর্তে অনেক টাকা দিয়ে কোন ডিজিটাল এসেট কেনা বুদ্ধি মানের কাজ হবে না।\nএকটা সময় থেকে শুরু হয়ে এখন পর্যন্ত যেমন ফিজিক্যাল আর্ট মানুষ সখের বশে কিনে থাকে, সেই দিন আর দেরি নয় যখন NFT, ডিজিটাল এসেট সংরক্ষণের অন্যতম মাধ্যম হবে।\nতো কেমন হল এই টিউনটি জানাতে ভুলবেন না, পরবর্তী টিউন পর্যন্ত ভাল থাকুন আল্লাহ হাফেজ।


রক্তে লেখা বাংলাদেশ | IBG News\nHome Bangla রক্তে লেখা বাংলাদেশ\nপাকিস্তানি সেনার হাতে লাঞ্চিত হলে বাংলা,\nমুজিব তুমি গর্জে উঠে ছিনিয়ে নিলে বাংলা ।\nতিরিশ লক্ষের রক্তে লেখা, স্বাধীন বাংলার কথা,\n৭ কোটির কান্না ভেজা পদ্মা, মেঘনা, যমুনা।\nসহস্র নারীর সম্মানের বদলে পেলে স্বাধীনতার সম্মান,\nফিরিয়ে দিতে পারবে তাদের আবরুর সেই দাম ?\nকতটা পশু রক্তে জাগলে , বাংলায় ফেরে পাকিস্তান,\nকতটা পশুর দৃষ্টিতে আবার নষ্ট হয় মায়েদের সম্মান ।\nভাষার টানে গড়লে যেদেশে , সোনার বাংলা নাম ,\nশয়তানের চক্রান্তে তাঁকেই করছো আজ বদনাম।\nইতিহাসের পাতায় সোনায় লেখা বঙ্গবন্ধু যার নাম,\nঅসম্মানের সাথে তাঁকে করেছে কারা আজ বদনাম ।\nআবার জাতি গর্জ্জে উঠুক, টেকনাফ থেকে তেঁতুলিয়া,\nবাংলা আমার প্রাণের ভাষা, বিভেদের নাই জায়গা ।\nশুক্রবারে নামাজ হবে ,শনিবারে পূজা,\nরবিবারে চার্চে সোজা হবে যেন প্রার্থনা।\nমানবতা লাঞ্চিত আজ হার্মাদদের হাতে,\nবুদ্ধিজীবী লুকিয়ে আছে চাকরি যাওয়ার ভয়ে ।\nকোথায় আছেন বঙ্গবন্ধু একবার দিন ডাক,\n“সোনার বাংলা থেকে নিপাত যাক হার্মাদ”।\nদুর্গামূর্তি ভাঙছে যারা, মসজিদ করে নষ্ট,\nমানবতার লাঞ্ছনার হিসাবে কেয়ামতে পাবে কষ্ট ।\nহুঁশিয়ারি দিচ্ছি আজ, এ নয় ফাঁকা আওয়াজ,\nএকেকটির হিসেব হবে,সতর্ক হোক সমাজ ।\nহাসিনার হাসি নেই, কাঁদছে দেখো দেশ,\nমানুষ হীন সমাজ কি আজকের বাংলাদেশ?\nমানুষ আবার জাগলে যেন ফিরবে মানবতার দেশ,\nমানবতাই গড়ুক আবার সোনার বাংলাদেশ ।\nPrevious articleMore than4crore unorganized workers registered at e-Shram Portal, India’s first National Database on Unorganized Workers\nNext articleপুরোহিতের জীবন – প্রদীপের তলায় অন্ধকার


সাইনাস হেডেক থেকে মুক্তি পেতে ৯ ঘরোয়া চিকিৎসা\nপ্রকাশ: ২০১৯-০৩-২৫ ৪:৪৪:২৫ পিএম || আপডেট: ২০১৯-০৩-২৫ ৭:২৫:৪৫ পিএম\nএস এম গল্প ইকবাল : বিভিন্ন ধরনের মাথাব্যথা রয়েছে, যেমন- মাইগ্রেন, পানিশূন্যতা জনিত মাথাব্যথা, অ্যালকোহল পান জনিত মাথাব্যথা, সাইনাস হেডেক, টেনশন হেডেক ও অন্যান্য।\n* কি কারণে সাইনাস হেডেক হয়?\nশ্লৈষ্মিক ঝিল্লির প্রদাহ দ্বারা সাইনাস ইনফেকশন হয়। সাইনাস ইনফেকশনের একটি অপ্রীতিকর পার্শ্বপ্রতিক্রিয়া হলো, কপালে সাইনাস হেডেক বা মাথাব্যথা এবং মুখমণ্ডলের অন্যান্য অংশে যন্ত্রণাদায়ক চাপ। সাইনাস হেডেক থেকে মুক্তি পেতে এখানে আলোচিত এক বা একাধিক ঘরোয়া চিকিৎসা চেষ্টা করে দেখতে পারেন।\nআদাতে রয়েছে প্রাকৃতিক প্রদাহবিরোধী উপাদান। এককাপ গরম আদা চা আপনার সাইনাস হেডেক উপশম করতে পারে এবং সাইনাস ইনফেকশন জনিত মুখমণ্ডলীয় চাপ হ্রাস করতে পারে। এটি সাইনাসাইটিসের উপসর্গ (যেমন- গলাব্যথা) থেকেও মুক্তি দিতে পারে, বিশেষ করে যদি এতে মধু মেশান। আদার ঝাঁঝালো স্বাদ সাইনাসে চাপ জনিত ব্যথাও হ্রাস করতে পারে, কারণ এটি নাকের ড্রেনেজ বৃদ্ধি করে অর্থাৎ নাকে জমে থাকা শ্লেষ্মা দূর করে।\nনেটি পট ব্যবহার করে আপনার সাইনাস ক্যাভিটি বা গহ্বর পরিষ্কারকরণ প্রথম প্রথম কঠিন মনে হতে পারে, কিন্তু ধৈর্য্য ধরে এর চর্চা হতে পারে সাইনাসে চাপ জনিত ব্যথা হ্রাসের চমৎকার উপায়। পানি ও লবণ ব্যবহার করে নাক পরিষ্কার করলে শ্লেষ্মা আরো বেশি কার্যকরভাবে ড্রেইন হতে পারে।\nযদি আপনার কাছে নেটি পটের ব্যবহার খুব কঠিন মনে হয়, তাহলে সাধারণ স্যালাইন স্প্রে ব্যবহার করতে পারেন। স্যালাইন স্প্রে আপনাকে সাইনাস হেডেক থেকে মুক্তি দিতে প্রদাহ হ্রাস করে এবং নাক পরিষ্কার করে। স্যালাইন সল্যূশন শ্লেষ্মা ও অ্যালার্জি সৃষ্টিকারী পদার্থকে নাকের বাইরে নিয়ে আসতে নাসারন্ধ্রের ছোট লোম চিলিয়াকে সাহায্য করে।\nসাইনাসে চাপ জনিত ব্যথা হ্রাসের আরেকটি উপায় হলো মুখমণ্ডলে গরম সেঁক দেওয়া। এটি নাসিকাপথকে উষ্ণ করবে এবং যেকোনো প্রতিবন্ধকতা ভেঙে ফেলবে। আপনি গরম সেঁকের পরিবর্তে ঠান্ডা সেঁকও দিতে পারেন, কারণ এটিও সাইনাসে চাপ জনিত ব্যথা উপশম করতে সহায়ক।\nবাষ্পায়িত গোসল বা স্টিমি শাওয়ারে দাঁড়িয়ে থাকা এবং গভীরভাবে শ্বাস নেওয়াও নাসিকাপথ খুলতে ও ড্রেনেজ করতে সাহায্য করতে পারে, এর ফলে আপনি সাইনাস হেডেক থেকে মুক্তি পাবেন। স্যালাইন সল্যূশনের মতো বাষ্প অনুরূপ কাজ করে- তাপ সাইনাস গহ্বরকে প্রসারিত ও প্রশান্ত করে। আপনার কার্যক্রম চালিয়ে যাওয়ার জন্য এই ঘরোয়া চিকিৎসাটি বিশেষভাবে সহায়ক, কারণ যে কারণে আপনার সাইনাস হেডেক হয় তা আপনার নাসিকাপথেও প্রতিবন্ধকতা সৃষ্টি করে। কিন্তু বাষ্পতে বেশিক্ষণ থাকবেন না, কারণে এতে মাথা ঘোরাতে পারে অথবা মস্তিষ্কীয় ভারসাম্য নষ্ট হতে পারে এবং এটি সাইনাস হেডেক দূরীকরণের যথার্থ উপায় নয়।\nকি কারণে রাতে সাইনাস হেডেক হয়? শুষ্ক বায়ু নাসিকাপথকে উত্যক্ত করতে পারে এবং এটি হতে পারে অধিক শ্লেষ্মা মজুদের কারণ। ঘুমের সময় এই জ্বালাতন এড়াতে এবং সাইনাসাইটিসের উপসর্গ উপশম করতে আপনার বেডরুমে শীতল হিউমিডিফাইয়ার চালু করুন। এটি আপনার নাক ডাকাও কমাতে পারে, যার ফলে আপনার সঙ্গী ভালোমতো ঘুমাতে পারবে।\nঝাঁঝালে খাবার খাওয়ার পর কি আপনার নাক থেকে তরল ঝরে? তাহলে সাইনাস হেডেকের সময় এটিকে আপনার সুবিধা হিসেবে ব্যবহার করুন। ঝাঁঝালো খাবার খেলে নাকের ড্রেনেজ বৃদ্ধি পায়, যার ফলে সাইনাসে চাপ জনিত ব্যথা উপশম হবে। বিশেষ করে এক্ষেত্রে ঝাল মরিচ বেশি কার্যকর- কারণ ঝাল মরিচে ক্যাপসাইসিন থাকে যাকে প্রাকৃতিক ব্যথানাশক হিসেবে বিবেচনা করা হয়।\nদারুচিনি হলো আরেকটি খাবার যেখানে প্রদাহবিরোধী উপাদান রয়েছে, যা সাইনাস হেডেক উপশমে সহায়ক। সাইনাসাইটিসের উপসর্গ, মাথাব্যথা, পোস্ট-ন্যাজাল ড্রিপ বা কফ সিন্ড্রোম জনিত গলাব্যথা উপশম করতে দারুচিনি ও মধুর মিশ্রণ খাওয়া যেতে পারে। বিকল্পভাবে, যদি আপনার দারুচিনির স্বাদ ভালো না লাগে, তাহলে পানি দিয়ে পেস্ট তৈরি করুন এবং সরাসরি কপালে প্রয়োগ করুন। অনেকে দাবি করেছেন যে, তারা দারুচিনির পেস্ট ব্যবহারে কপালের সাইনাস হেডেক থেকে তৎক্ষণাৎ মুক্তি পেয়েছেন।\nনন-স্টেরয়েড অ্যান্টি-ইনফ্ল্যামেটরি (প্রদাহবিরোধী) ড্রাগ বা এনএসএআইডি আপনাকে সাহায্য করতে পারে। এসব ওষুধ নাসিকাপথের প্রদাহ হ্রাস করে সাইনাস হেডেকের ব্যথা উপশম করতে সহায়তা করে। সাইনাস হেডেক যন্ত্রণাদায়ক হলেও সাইনাসে চাপ জনিত ব্যথা হ্রাস করতে এক্সট্রিম ট্রিটমেন্ট অপশনে যাওয়ার প্রয়োজন নেই।\nপড়ুন : * সাইনাস ইনফেকশনের ৪ লক্ষণ\n* ৮ ধরনের মাথাব্যথা ও পরিত্রাণের উপায়


Most Poisonous Snakes|King Cobra|Indian Cobra|Indian Krait|Russell's Viper|Saw Scaled Wiper|Life Style: এই সাপের কামড়ে বছরে প্রায় ৫,০০০ মানুষের মৃত্যু হয় ৷ অত্যন্ত বিষধর সাপ এই সাপটি ৷ Close to 5,000 people may died in an year. – News18 Bangla\nHome » Photo » life-style » Most Poisonous Snake|Most Dangerous Snake: দেশের পাঁচ অতি ভয়ঙ্কর ও বিষধর সাপ! এক ছোবলে ৭০ জনের প্রাণ নিতে পারে, বছরে ৫ হাজার এর শিকার!\nMost Poisonous Snake|Most Dangerous Snake: দেশের পাঁচ অতি ভয়ঙ্কর ও বিষধর সাপ! এক ছোবলে ৭০ জনের প্রাণ নিতে পারে, বছরে ৫ হাজার এর শিকার!\nMost Poisonous Snakes|King Cobra|Indian Cobra|Indian Krait|Russell's Viper|Saw Scaled Wiper|Life Style: মাঝে মধ্যেই সাপের কামড়ে মৃত্যুর খবর পাওয়া যায়, তাই আগের থেকে যদি এই খবর পাওয়া যায় সেক্ষেত্রে একটু সাবধানে থাকা সম্ভব\n| December 26, 2021, 17:39 IST\nকিং কোবরার (King Cobra) দংশনে আধ ঘণ্টার মধ্যেই প্রাণ হারাতে পারেন যে কেউই ৷ ভারতে কিং কোবরার কামড়ের ঘটনা সব থেকে বেশি পাওয়া গিয়েছে ৷ কিং কোবরার শরীরে (Cardiotoxin and Synoptic Neurotoxins) নাম বিষ থাকে ৷ কোবরা কামড়ানোর পরেই শরীরের অত্যন্ত গুরুত্বপূর্ণ প্রক্রিয়া (নিউরো সিস্টেম বন্ধ হয়ে যায়) ৷ কিং কোবরার বিষয় এতটাই মারাত্মক হয় যে এত দৃষ্টিশক্তি পর্যন্ত চলে যেতে পারে ৷ প্রতীকী ছবি ৷\nইন্ডিয়ান ক্রেইট ( (Indian Krait) এই সাপকে অত্যন্ত বিষাক্ত সাপ বলেই মনে করা হয় ৷ এই সাপ একবার কামড়ালে এক সঙ্গে ৬০ থেকে ৭০ জনের মৃত্যু হতে পারে ৷ এই সাপের বিশেষত্ব এটাই যে রাত্রিবেলা ঘুমন্ত মানুষের উপরে হামলা করে ৷ এই বিষাক্ত সাপ মানুষের হাত, পা, মুখ ও মাথায় আক্রমণ করে ৷ এই সাপ কামড়ালে ব্যাথা যন্ত্রণা হয়না ঘুম পায়, ঘুমের মধ্যে মৃত্যু পর্যন্ত হতে পারে ৷ প্রতীকী ছবি ৷\nইন্ডিয়ান কোবরা (Indian Cobra) অত্যন্ত বিষধর ৷ ভারতে এই সাপ নাগ বলেই পরিচিত ৷ হিন্দুশাস্ত্রে এর পুজো করা হয় ৷ এই সাপ ভারতের বিভিন্ন এলাকাতেই দেখতে পাওয়া যায় ৷ এই সাপের দংশনে মানুষ বাঁচেনা ৷ একটি প্রাপ্ত বয়স্ক সাপের উচ্চতা ১ মিটার থেকে ১.৫ মিটার (৩.৩ ফুট ৪.৯ ফুট) পর্যন্ত হয়ে থাকে ৷ প্রতীকী ছবি ৷\nরাসেল ওয়াইপার (Russell Wiper), ভারতের গরম রাজ্যে দেখতে পাওয়া যায় এই সাপ ৷ ভীষণ রাগ ও বিদ্যুতের গতিতে অ্যাটাক করে এই সাপ ৷ তবে এই সাপ ইন্ডিয়ান ক্রেটের থেকে বেশি বিষধর নয় ৷ তথ্য বলছে প্রতি বছর ২০,০০০ মানুষকে শিকার করে থাকে এই বিষাক্ত সাপ ৷ প্রতীকী ছবি ৷\nএই সাপ (Saw Scaled Wiper) লম্বায় বেশ ছোট হয়, তবে অত্যন্ত সক্রিয়, গতিশীল ও আক্রমণত্মক হয়ে থাকে ৷ এই সাপ একবার কামড়ালে অত্যন্ত ভয়ানক পরিস্থিতি হয়ে থাকে, যে কোনও সময়ে প্রাণ নিয়ে নিতে পারে এই সাপ ৷ এই সাপের কামড়ে বছরে প্রায় ৫,০০০ মানুষের মৃত্যু হয় ৷ অত্যন্ত বিষধর সাপ এই সাপটি ৷ প্রতীকী ছবি ৷\nবিধিবদ্ধ সতর্কীকরণ: দুর্বল হৃদয় সম্পন্ন ব্যক্তিদের এই বিষয় থেকে দূরে থাকাটাই ভাল ৷ প্রতীকী ছবি ৷


আইন প্রয়োগের বিষয়টি দেখতে হবে পেশাদারত্বের দৃষ্টিতে – দৈনিক মাথাভাঙ্গা\nআইন প্রয়োগের বিষয়টি দেখতে হবে পেশাদারত্বের দৃষ্টিতে\nক্ষমতার দাপটে অন্ধ না হলে কি অন্যের বরাদ্দকৃত কেবিন কেড়ে নেয়ার জন্য পেশিশক্তি প্রয়োগ করা যায়? একজন রোগী ভর্তি রয়েছে। সেখানে অন্য রোগীকে জোর করে রাখতে হবে কোন যুক্তিতে? ক্ষমতার দাপটে খোঁড়া যুক্তিও যে সেখানে সবল, তা দীর্ঘ সময় ধরে হামলা পাল্টা হামলার ঘটনাই প্রমাণ।\nচুয়াডাঙ্গা সদর আধুনিক হাসপাতালটি ৫১ শয্যা থেকে ১শ শয্যা করা হয়েছে। পরবর্তীতে শয্যা সংখ্যা আরো বাড়ানো হয়েছে। সে লক্ষ্যে অবকাঠামো উন্নয়নের কাজও চলছে। প্রয়োজনের তুলনায় অপ্রতুলতার কারণেই শয্যা সংখ্যা বৃদ্ধি করা হয়েছে। অবকাঠামো উন্নয়নের পাশাপাশি লোকবল নিয়োগের বিষয়টিও প্রক্রিয়াধীন। বহির্বিভাগেও রোগীর উপচে পড়া চাপ লক্ষ্য করা যায়। দীর্ঘদিনে চুয়াডাঙ্গা সদর হাসপাতালের জরুরি বিভাগে চিকিৎসক পদ সৃষ্টি করা সম্ভব হয়নি। ফলে হাসপাতালের মেডিকেল অফিসারদেরই পালাক্রমে জরুরি বিভাগের দায়িত্ব পালন করতে হয়। এ কারণে বহির্বিভাগে চিকিৎসক সংকটের বিষয়টি ফুটে ওঠে। অন্তবিভাগে রোগী ও রোগীর লোকজনের চাপেও চিকিৎসা সেবাদানের পরিবেশ বিঘ্নিত হয়। এরপর পেশিশক্তি প্রয়োগের হুঙ্কার তো লেগেই থাকে। অন্য রোগীর বরাদ্দ নেয়া কেবিনে বিশৃঙ্খলা অনেকটা নতুন সংযোজন। যা লজ্জার।\nঅবশ্যই সরকারি হাসপাতাল সকলের। চিকিৎসাসেবা পাওয়া দেশের প্রত্যেকের যেমন সাংবিধানিক অধিকার, তেমনই হাসপাতালের নিয়ম-কানুন মানতেও সকলে বাধ্য। একজন রোগী নিশ্চয় নিয়ম মেনেই কেবিন বরাদ্দ নিয়েছেন। কেবিন বরাদ্দ নিতে হলে নির্ধারিত হারে অর্থ পরিশোধ করতে হয়। রোগীর ছাড়পত্র না দেয়া পর্যন্ত সেই রোগী যদি কেবিন না ছাড়তে চান তা হলে অন্য কেউ কি সেখানে ক্ষমতার দাপট দেখানোর অধিকার রাখে? গতপরশু রাতে দীর্ঘ সময় ধরে কেবিন দখলে নেয়ার জন্য যা করা হয়েছে তা আইন সমর্থন করে না। এরপরও পুলিশ সদস্য সেখানে উপস্থিত হওয়ার পর মারামারির মাঝে প্রথমদিকে তাদের দর্শকের ভূমিকায় থাকতে হয়েছে। পরে অবশ্য পুলিশ পরিস্থিতি নিয়ন্ত্রণে নেয়। এরপরও মামলা হয়নি। কেন হয়নি? আইন সর্বক্ষেত্রে সমানভাবে প্রয়োগ হয় না বলেই ক্ষমতার দাপটে পেশিশক্তি প্রদর্শনের হীন প্রবণতা বাড়ছে।\nআইনের যথাযথ প্রয়োগ নিশ্চিত করা জরুরি। কে কোন দল করে, কার পাশে কোন নেতা তা আইন প্রয়োগকারী সংস্থার কর্মকর্তাদের দেখার বিষয় নয়। আইন প্রয়োগের বিষয়টি দেখতে হবে পেশাদারত্বের দৃষ্টিতে। আইন ভঙ্গ করলে সে যেই হোক, তার বিরুদ্ধে উপযুক্ত ব্যবস্থা নিতে পারলেই পাল্টাবে হীনমানসিকতা।


এবার পাবনা মানব কল্যাণ ট্রাস্ট থেকে ১১ জন দৃষ্টি প্রতিবন্ধী এসএসসি পরীক্ষা দিচ্ছেন। - Sonar Bangla\nএবার পাবনা মানব কল্যাণ ট্রাস্ট থেকে ১১ জন দৃষ্টি প্রতিবন্ধী এসএসসি পরীক্ষা দিচ্ছেন।\nসংবাদটি প্রকাশিত হয়েছে : বুধবার, নভেম্বর ১৭, ২০২১ ৮:২০:৩১ অপরাহ্ণ\nএবার পাবনা মনব কল্যাণ ট্রাস্ট থেকে ১১ জন দৃষ্টি প্রতিবন্ধী এসএসসি পরীক্ষা দিচ্ছেন।\nমোঃ তারিক হাসান পাবনা প্রতিনিধিঃ সকল প্রতিবন্ধকতাকে পেছনে ফেলে এবার পাবনার ১১ অন্ধ ছাত্র এবার আলোকিত হওয়ার জন্য শিক্ষাযুদ্ধে নেমেছেন। জীবনযুদ্ধে জয়ি হওয়ার স্বপ্নে বিভোর এ সব দৃষ্টি প্রতিবন্ধিরা পাবনার মানবকল্যাণ ট্রাষ্টের সাহায্যে পাবনা সদর উপজেলার দোগাছি উচ্চ বিদ্যালয় থেকে শ্রƒতি লেখকের সহায়তায় এসএসসি পরীক্ষা দিচ্ছে।\nপাবনার সেন্ট্রাল গার্লস হাই স্কুল কেন্দ্রে থেকে তারা পরীক্ষা দিচ্ছেন। প্রতি বছরেই অন্ধ শিক্ষার্থীদের মধ্যে লেখাপড়ার আগ্রহ বাড়ছে। ২০১৩ সালে মাত্র ৪ জন অন্ধ শিক্ষার্থী পরীক্ষা দিলেও গত ৯ বছরে অন্তত শতাধিক অন্ধ ও শাররীক প্রতিবন্ধী এসএসসি, এইচএসসি, বিএ এবং এমএ পাশ করেছে। এরা আর সমাজের বোঝা হয়ে থাকতে চায় না।\nতারা লেখাপড়া শিখে কর্মজীবী হওয়ার স্বপ্ন দেখছেন। সংশ্লিষ্ট সুত্রে জানা গেছে, গাজীপুর সদর উপজেলার নিলেরপাড়ার মো. রোমান মিয়া, কুড়িগ্রামের ভুরুঙ্গামারীর মো. মাসুদ রানা, যশোরের মো.হাফিজুর রহমান টুয়েল, চাপইনবাবগঞ্জের মো.মোশারোফ হোসেন, নাটোরের বড়াউগ্রামের মো.আমিরুল ইসলাম, পাবনার সাঁথিয়ার মো.ছবুর আলী, পাবনা সদরের চরতারাপুরের মো.শাকিল প্রামানিক, দোগাছির আল আমিন, রাজশাহীর বাঘা উপজেলার মো. রবিউল ইসলাম, চাঁদপুরের হাইমচরের মো. শাজাহান আলী এবং পাবনার সাঁথিয়ার মো. শুভোন মোল্লা জন্ম খেকে অন্ধ।\nপ্রবল আগ্রহ থাকা সত্তেও অভাব অনটন ও নানা প্রতিকুলতায় এক সময় তাদের শিক্ষা জীবন অনিশ্চিত হয়ে পড়ে। পরিবারই এদের ব্যাপারে উদাসীন হয়ে আগ্রহ হারিয়ে ফেলে। এ সময় মানব কল্যাণ ট্রাষ্ট্রের চেয়ারম্যান প্রফেসর আবুল হোসাইন খুঁজে খুঁজে এ সব অন্ধ শিক্ষার্থীদের পড়াশনুার ব্যবস্থা করেন।অন্ধদের লেখাপড়ার জন্য প্রয়োজন ব্রেইল পদ্ধতি।\nঅথচ দেশের অধিকাংশ শিক্ষা প্রতিষ্ঠানে এ সুযোগ নেই। পরীক্ষার জন্য প্রয়োজন শ্রুতি লেখকের। দরিদ্র এসব অন্ধদের শ্রুতি লেখক সম্মানী তো দুরের কথা লেখাপড়া করার নুন্যতম আর্থিক ব্যয় নির্বাহ করারও সক্ষমতা নেই তাদের।\nতার পরেও থেমে থাকেনি এ সব সংগ্রামী দৃষ্টি প্রতিবন্ধীর শিক্ষা জীবন। পাবনার মানব কল্যান ট্রাষ্টের সহায়তায় তারা এবার এসএসসি পরীক্ষা দিয়েছেন। দৃষ্টি প্রতিবন্ধী এ পরীক্ষার্থীরা প্রশ্নপত্রের উত্তর মুখে বলে শ্রুতি লেখকদের শোনান এবং শ্রুতি লেখকরা সেটি লিখে আবার তাদের পড়ে শোনান। এ কারনে তাদের জন্য তিনঘন্টার অতিরিক্ত মাত্র ২০ মিনিট বেশি সময় বরাদ্দ করা হয়। অন্ধ শিক্ষার্থী রোমান মিয়া জানান, শিক্ষা বোর্ড থেকে প্রতিবন্ধীদের ব্রেইল পদ্ধতির কোন বই সরবরাহ করা হয়না।\nএ ছাড়া ঘন ঘন সিলেবাস পরিবর্তনের কারনে তারা চরম সমস্যার সম্মুখীন হতে হচ্ছে। এ ছাড়া করোনার কারণে প্রতিবন্ধী পরিক্ষার্থীরা উদ্বেগ প্রকাশ করেন। পরীক্ষা পেছানোর কারনে তাদের লেখাপড়া ও যাতায়ত চরমভাবে ব্যাহত হচ্ছে।\nমানবকল্যান ট্রাষ্টের চেয়ারম্যান প্রফেসর আবুল হোসাইন বলেন, প্রায় ১‘শ জন দৃষ্টি প্রতিবন্ধী পাবনার মানব কল্যান ট্রাষ্টের সহায়তায় ব্রেইল পদ্ধতিতে লেখা পড়া করছেন। এ প্রতিষ্ঠান থেকে এ পর্যন্ত প্রায় এক‘শ অন্ধকে উচ্চ শিক্ষার সুযোগ করে দেওয়া হয়েছে। তবে এ প্রতিষ্ঠানে মাত্র ২জন ব্রেইল পদ্ধতির শিক্ষক হওয়ায় ব্যাহত হচ্ছে তাদের শিক্ষা কার্যক্রম।\nএবার ১১ জন পরীক্ষার্থীর এসএসসি পরীক্ষা দিচ্ছেন। পাবনার জেলা প্রশাসক বিশ্বাস রাসেল হোসেন জানান, এ ধরণের বিশেষায়িত ছাত্রদের শিক্ষা দিতে সরকার বিভিন্ন প্রকল্প নিয়ে কাজ করছে। সরকারের পাশাপাশি বিভিন্ন প্রতিষ্ঠান দৃষ্টি প্রতিবন্ধীদের সহায়তা করলে তারা আর সমাজের বোঝা হবে না।\nঅন্য দশজনের মত তারাও কাজকরে সম্মানের সঙ্গে বেঁচে থাকতে পারবে এবং রাষ্টের গুরুত্বপূর্ণ পদে কাজ করতে পারে।\nকলাপাড়ায় চাল চুরির দায়ে বরখাস্ত চেয়ারম্যানের মিথ্যা তথ্য ও ষড়যন্ত্রের বিরুদ্ধে তৃণমূল আওয়ামীলীগের ভোটে শীর্ষ চেয়ারম্যান প্রার্থীর সংবাদ সম্মেলন ॥\nবাবার সঙ্গে নারীকে আপত্তিকর অবস্থায় দেখেয় নিজের সন্তানকে ছুরির আঘাতে হত্যা


এপ্রিল 3, 2017 বাংলা ফরেক্স ট্রেডিং লেখক রহমান পঁজর 5287 দর্শকরা\nযদি "সমাধিপ্রস্তর" প্রদর্শিত হবে, এবং পরিপ্রেক্ষিত একটি টেকসই নিম্নমুখী প্রবণতা বা কাছাকাছি একটি শক্তিশালী সমর্থন স্তরের, এটা সংকেত দুর্বল করে bears এবং শক্তিশালীকরণ বাহিনীর ষাঁড়. তবে নিশ্চিত করতে, পরিবর্তন, প্রবণতা, পরে doji প্রয়োজন একটি সেন্টার অফ গ্রাভিটি নির্দেশক বড় বুলিশ মোমবাতি. উপকারিতা এবং বিনিময় পার্থক্য তার প্রতিযোগীদের Poloniks cryptocurrency।\nসাধারণত খেজুর দিয়ে রোজা ভাঙেন রোজাদাররা। ইফতার তালিকায় থাকে চাল, নারকেল, মসলা, আখের রস দিয়ে বানানো নাসি আয়াম, নাসি লেমাক, লাকসা, আয়াম পারসেক। হালুয়া, নরম খিচুড়ি, বিরিয়ানি, ফল, রুটি-গোশতের সঙ্গে ইফতার আইটেমে যোগ হয় গুতরা মুন্ডি ও বাদেক। Automatics আগে গ্যাস চাপ পরীক্ষা করুন। স্ট্যাটিক এবং গতিশীল। যখন আপনি প্রধান বার্নারটি চালু করেন, তখন এটি 50 মিমি ছাড়াই ভিন্ন হওয়া উচিত। কারণ: পাইপলাইন বাধা। Wedges গ্যাস মিটার। ডিভাইস সামনে ট্যাপ clogged হয়। EMC অটোমেশন সঙ্গে সমস্যা। নিম্ন নেটওয়ার্ক চাপ।\nসেন্টার অফ গ্রাভিটি নির্দেশক - বন্ধুদের জন্য ট্রেডিং বোনাস\nসেমিনার সম্পর্কে আরও বিস্তারিত জানতে ও সময়, স্থান এবং তারিখ অনুসারে আপনার পছন্দের সেমিনারে রেজিস্ট্রেশন করতে, অনুগ্রহ করে এখানে ক্লিক করুন। উদাহরণস্বরূপ, যদি আপনার একটি ট্যারিফ প্ল্যান থাকে যা সেন্টার অফ গ্রাভিটি নির্দেশক 100 মেগাবাইট / সেকেন্ডের "ইন্টারনেট সংযোগের গতি" সরবরাহ করে এবং আপনি যখন কোনও কম্পিউটারের নেটওয়ার্ক কার্ডে "সরাসরি" সরবরাহকারী তারের সাথে সংযোগ করেন, তখন ইন্টারনেটের গতিটি সম্পূর্ণভাবে ট্যারিফ প্ল্যানের মেনে চলে।\nদেশে এসব প্রতিষ্ঠানের ৩ শতাধিক ক্যাম্পাসও চলছে\nফরেক্স হলো world wide currencies Market .\nতার অভ্যন্তর উচ্চ মানের, স্পর্শ উপাদান সুখী হয়, অনুরূপ অনুভূত এবং দীর্ঘ সময়ের জন্য তাপ বজায় রাখা হয়। গরম এবং কম্পন ফাংশন আছে, কিন্তু রোলার ম্যাসেজ বিকল্প চাহিদা সবচেয়ে। তার প্রয়োগের জন্য2টি ম্যাসেজ হেড দায়ী, যার গতির গতি একটি বাটন টিপে নিয়ন্ত্রণ করা যেতে পারে। Massager ওজন 1.5 কেজি, এবং রিভিউ কেউ এটি ভারী বলে, কিন্তু নির্মাতার বিশেষভাবে ম্যাসেজ উচ্চ মানের নিশ্চিত করার জন্য যে উপায় তৈরি। আরেকটি সফল সমাধান হ্যান্ডসেটের মাধ্যমে প্রবাহিত প্রশস্ত লুপ সরবরাহ করা এবং প্রাকৃতিক চাপ দ্বারা লোড বৃদ্ধি করা। "তৃতীয় পক্ষের তহবিল কানাডায় উন্নত নয় তবে এটি মার্কিন এবং অস্ট্রেলিয়ায় রয়েছে, তবে এটি বাষ্প বাছাই শুরু করছে," ক্রেন উল্লেখ করেন।\nডুমুর মধ্যে। ২1 টি স্ট্রসের একটি বাঁকাক্ত বিড়ালের বিস্তারের ডায়াগ্রামটি প্রাথমিক অবস্থান থেকে শুরু করে, যা বীজকে নিজেই বাঁকানোর ফলে গঠিত হয়।5র্থ এবং পরবর্তী সব খড় সামান্য বাইরে সরানো উচিত। যখন ধাতুপট্টাবৃত, বিভাগে বর্গক্ষেত্র পার্শ্ব বৃদ্ধি হবে, এবং বিনুনি প্রসারিত হবে। সুশাসন ও প্রাতিষ্ঠানিক সংস্কার করতে হবে। উন্নয়নের জন্য সরকারি-বেসরকারি অংশীদারত্ব বাড়াতে হবে। অকাঠামো খাতে অর্থায়নে বৈদেশিক সহায়তা আহরণ এবং পাশাপাশি রাজস্ব আয় বাড়াতে হবে।\n(৪) সম্পদ ব্যবস্থাপক কোন স্কিমের ইউনিট প্রতি পুন:ক্রয় মূল্য নির্ধারণে ইউনিট প্রতি নিট সম্পদ মূল্যের সর্ব্বেচ্চ ১৫% কম বা বেশি করিতে পারবে।\nএখন ব্রিটেনের আরেকটি পরিবার সেন্টার অফ গ্রাভিটি নির্দেশক জানিয়েছে, তাদের পরিবারের ১৯ বছর বয়স্ক এক সদস্যকে গুপ্তচরবৃত্তির দায়ে মিশরে আটক করা হয়েছে। ক্লিক করুন আবিষ্কার করুন আপনার নেটওয়ার্ক সংযোগ পরীক্ষা CrashPlan বল বাটন। আপনি যদি সম্প্রতি আপনার সংযোগটি হারিয়ে ফেলে এবং এটি পুনরায় স্থাপন করে তবে এটি ক্র্যাশপ্লানটি স্বীকৃতি দেয় না এটি কার্যকর হবে।\nমানুষ প্রায়ই বলে, জেড মানুষকে বাড়াতে পারে, সেন্টার অফ গ্রাভিটি নির্দেশক জেড এছাড়াও একটি ধরনের জেড এর অন্তর্গত। যেহেতু ভালো জেড বিশুদ্ধ, অশুচি, প্রাকৃতিক সৌন্দর্য, তার বহিঃপ্রকাশ এবং অন্যান্য উপকারিতা থেকে মুক্ত হতে পারে। অফিসে, আমরা পান্না স্বর্ণের ব্রেসলেট, মার্জিত, আত্মবিশ্বাসী, পরিমার্জিত এবং শালীন ব্যবহার। ডিনার পার্টি মণিবদ্ধ সবুজ জেড পরতে হবে, splendor এবং সৌন্দর্য প্রদর্শন, সুন্দর এবং কমনীয়; অন্ত্যেষ্টিক্রিয়াতে কালি জেড নির্বাচন করুন; গ্রামাঞ্চলে হাইকিং, দীর্ঘ বন্ধনী চেইন যা বন্ধ করতে বেছে নেয়, আপনি আরামদায়ক ও আরামদায়ক করে তুলুন, অসীম পরিবর্তন করুন। রূপান্তর আইন প্রণয়ন করার প্রচেষ্টা করা হয়েছে, যেমন 1999 এর পারমাণবিক নিরস্ত্রীকরণ এবং অর্থনৈতিক রূপান্তর আইন, যা রূপান্তরে পারমাণবিক নিরস্ত্রীকরণকে লিঙ্ক করে।\nএআইএইচডব্লিউ’র মুখপাত্র লুইস ইয়র্ক সংবাদ মাধ্যমকে বলেন, নারীরা তাদের বাড়িতে ও আপনজনের হাতেই বেশি নির্যাতিত হয়। অপরদিকে পুরুষরা সাধারণত ঘরের বাইরে এবং অনাত্মীয়দের মাধ্যমেই নির্যাতিত হয়ে থাকে।\nসকালে, যখন আপনি স্কুলে যাচ্ছেন, তখন আপনি অবশ্যই আপনার ঘড়ির দিকে তাকাবেন: আপনাকে শুধুমাত্র নির্ভরযোগ্য তথ্য প্রয়োজন। সম্ভবত, আপনি কি সেন্টার অফ গ্রাভিটি নির্দেশক পরিধান করবেন তা নির্ধারণ করার জন্য আপনি উইন্ডোটি দেখবেন বা থার্মোমিটারটি দেখবেন। তথ্য প্রাসঙ্গিকতা এখানে গুরুত্বপূর্ণ। তারপর আপনি স্কুলে যান এবং পাঠ্যসূচী অনুযায়ী পাঠ্য অনুষ্ঠিত হয় যেখানে অফিস খুঁজে। আপনি সম্পূর্ণ এবং নির্ভরযোগ্য তথ্য প্রয়োজন, অন্যথায় এটি প্রয়োজনীয় অফিস খুঁজে পাওয়া অসম্ভব। কারিগরি ও মাদ্রাসা শিক্ষা বিভাগের সচিব (সদ্য বদলি - বর্তমানে নির্বাচন কমিশন সচিব) মো. আলমগীর বলেন, “মাদ্রাসা শিক্ষার কারিকুলামে পরিবর্তন আনা হচ্ছে। কারিকুলাম পরিমার্জন করে মাদ্রাসায় নতুন ট্রেড খোলা হবে। বিদেশি শিক্ষক এনেও প্রশিক্ষক দেওয়া হবে কারিগরি শিক্ষার্থীদের।”


মানুষ হিসেবে আমাদের প্রত্যেকেরই কিছু কিছু স্বপ্ন, উচ্চাকাঙ্ক্ষা, লক্ষ্য থাকে। নিজেদের চরিত্রের মাঝে আমরা কিছু কিছু বৈশিষ্ট্য যোগ করতে চাই বা সময়ের সাথে বিয়োজনেরও প্রয়োজন হয়। কিছু স্বপ্ন থাকে ক্ষণিকের, আবার কিছু লক্ষ্য থাকে, যা কিনা অর্জন করতে হয় সুদীর্ঘ সময়ের আবর্তে। আমরা হয়তো আত্মবিশ্বাস, উষ্ণতা, দৃঢ়তা, সময়ানুবর্তিতা, সহমর্মিতা ইত্যাদি নানা গুণ নিজেদের মাঝে সঞ্চার করতে ইচ্ছুক।\nকেউ পেশাগত জীবনে সাফল্যের জন্য হয়তো আকুল হয়ে আছে। সাফল্য, লক্ষ্য পূরণ, পেশাগত উন্নয়ন ইত্যাদি নিয়ে বিশ্বের বাঘা বাঘা গবেষণা প্রতিষ্ঠানগুলোতে অজস্র কাজ হয়েছে। একটি সুদীর্ঘ সময় পর্যন্ত ব্যক্তিগত, সামাজিক, প্রাতিষ্ঠানিক, পেশাগত সাফল্যকে ব্যক্তির একক প্রচেষ্টা ও অধ্যবসায়ের ফলাফল হিসেবেই বিবেচনা করে আসা হতো। এরপর গবেষকরা দেখলেন, একজন ব্যক্তির সাফল্যযাত্রায় তার সঙ্গী চমকপ্রদ ভূমিকা পালন করতে পারেন। বলা বাহুল্য, এখানে সঙ্গী রোম্যান্টিক অর্থেই ব্যবহৃত হয়েছে।\nঘরবন্দী জীবনে মানুষের দৈনন্দিন রুটিন মারাত্মকভাবে ব্যহত হচ্ছে; Image Source: Alamy\nস্বামী যদি নিরামিষাশী হতে চান, তাহলে টফুর প্রতি স্ত্রীর ইতিবাচক মনোভাব তাকে লক্ষ্য অর্জনের পথে এগিয়ে নিতে সাহায্য করবে। স্ত্রী যদি ভোরবেলায় ঘুম থেকে ওঠার অভ্যাস করতে চান, তাহলে স্বামীর প্রতি রাতে তাড়াতাড়ি ঘুমিয়ে যাওয়া স্ত্রীকে নতুন অভ্যাসের সাথে অভিযোজিত হতে উৎসাহিত করবে। আপাতদৃষ্টিতে এসব ক্ষুদ্র ক্ষুদ্র অভ্যাসের গণ্ডি পেরিয়ে বৃহত্তর দৃষ্টিকোণ থেকে ব্যাখ্যা করতে চাইলে বলতে হয় যে, একজন ব্যক্তি নিজের বিচার-বিবেচনায় নিজের সবচেয়ে উন্নত, দক্ষ, চৌকস যে রূপটি দেখতে চান, তা অর্জনের ক্ষেত্রে জীবনসঙ্গী ইতিবাচক ভূমিকা রাখতে সক্ষম। একজন ব্যক্তির আকাঙ্ক্ষিত সত্ত্বা (true self) হয়ে ওঠার যাত্রায় তার স্বামী বা স্ত্রী বা জীবনসঙ্গীর এই অসাধারণ প্রভাব গবেষণার ভুবনে ‘মিকেল্যাঞ্জেলো প্রভাব’ বলে সুপরিচিত।\nপ্রায় ছয় মাসেরও অধিক সময় ধরে চলা করোনা মহামারির অন্যতম ইতিবাচক ফলাফল হিসেবে মিকেল্যাঞ্জেলো প্রভাবকে উল্লেখ করা যেতে পারে। দেশে দেশে লকডাউন জারি থাকার দরুন মানুষের ব্যক্তিত্বে নানা ধরনের পরিবর্তন আসছে। এসব পরিবর্তনের মাঝে প্রণিধানযোগ্য একটি হচ্ছে- বৈবাহিক সঙ্গীকে দীর্ঘ সময়ের জন্য কাছে পাওয়ার মাধ্যমে জীবনে তার শর্তহীন ভালোবাসা এবং উৎসাহের কারণে নিজের চরিত্রে পরম আকাঙ্ক্ষিত পরিবর্তনগুলোর সুদৃঢ় সংযোজন। স্বাভাবিক জনজীবন স্থবির হয়ে গেল লকডাউনের কারণে, আর তখনই নানা ব্যস্ততা, কর্মক্ষেত্রের চাপ, বসের আদেশ, সহকর্মীদের নানান রাজনীতির একঘেয়ে আর ক্লান্তিকর জীবন থেকে বিশাল একটা মুক্তি মিলে গেল।\nবিবাহিত জীবনে তাই স্বামী-স্ত্রীরা নিজেদেরকে নিয়ে ভাবতে পারছে, 'আমি'র পাশাপাশি 'আমরা' ধারণাটিকেও তারা প্রাধান্য দিচ্ছে, একসাথে বেশি সময়ও কাটাচ্ছে। এসবের ফলে তারা নিজেদের সম্পর্কে ধারণা, নিজেদের আকাঙ্ক্ষা, স্বপ্ন ইত্যাদির সুস্পষ্ট এবং কার্যকরী মূল্যায়ন করতে সক্ষম হচ্ছে। নিজেদের মধ্যকার সুদৃঢ় বন্ধন তাদের ব্যক্তিগত এবং যৌথ জীবন, উভয় ক্ষেত্রেই আশাব্যঞ্জক প্রভাব বিস্তার করতে পারছে। সর্বোপরি, তাদের ব্যক্তিত্বে অভাবনীয় পরিবর্তন এসেছে।\nপ্রাত্যহিক জীবনে সামাজিক দূরত্ব বজায় রাখতে গিয়ে মানসিক অবস্থার অবনতি ঘটছে; Image Source: AFP/ Getty Images\nলকডাউনের কারণে যারা বাধ্য হয়ে একা থেকেছেন, তাদের ক্ষেত্রে অবশ্য ব্যক্তিত্বের পরিবর্তনটা ভিন্ন। বাধ্যতামূলকভাবে যারা এই লকডাউনের কারণে ঘরবন্দী জীবন কাটাচ্ছেন চরম একাকিত্বে, তাদের মানসিক পরিবর্তনটা বেশ দুঃখজনক। বান্ধবহীন জীবন যদি কারও মাঝে একাকিত্বের জন্ম দেয় তাহলে সন্দেহাতীতভাবে বলা যায় যে, তার মাঝে অন্তর্মুখিতা বৃদ্ধি পাবে ধীরে ধীরে। নিউরোটিসিজম যাদের ব্যক্তিত্বের সজ্জা, তাদের এ চরিত্র আরও প্রকট হবে। অর্থাৎ, সময়ের সাথে সাথে তাদের প্রাত্যহিক জীবনে ভয়, দুশ্চিন্তা, উৎকণ্ঠা, রাগ, হতাশা, হাহাকার ইত্যাদি নেতিবাচক অনুভূতির পরিমাণ বেড়ে যাবে।\nতবে এ ধরনের পরিবর্তন সকলের ক্ষেত্রে না-ও হতে পারে। একাকিত্ব কারও কারও ক্ষেত্রে ইতিবাচক ফলাফলও বয়ে আনতে পারে। কিছু গবেষণা থেকে প্রাপ্ত তথ্যানুসারে, ঘরবন্দী জীবন কাউকে কাউকে অধিক সহনশীলতার পথে পরিচালনা করতে পারে। এসব ক্ষেত্রে মানুষের মাঝে আবেগানুভূতিকে নিয়ন্ত্রণ করার প্রবণতা জন্মায়। ডুরহ্যাম বিশ্ববিদ্যালয় এবং রিডিং বিশ্ববিদ্যালয় কর্তৃক পরিচালিত যৌথ এক গবেষণায় ৮০০ অংশগ্রহণকারীর উপর লকডাউনের প্রথম সপ্তাহের প্রভাব কীরকম, তা খতিয়ে দেখা হয়। একাকিত্ব এবং হতাশা ছিল এ গবেষণার দু’টি প্রধানতম বিষয়। গবেষকরা অংশগ্রহণকারীদের মাঝে উল্লেখযোগ্য হারে কোনো নেতিবাচক প্রভাব লক্ষ করেননি। গবেষণা সম্পর্কে গবেষকদের একটি বিবৃতিতে বলা হয়,\nঘরবন্দী জীবন মানেই একাকিত্ব- বিষয়টি সবক্ষেত্রে এমন না-ও হতে পারে। নিজের সম্পর্কে স্বচ্ছ ধারণা লাভের জন্য, নিজের মাঝে নতুন দক্ষতা বা গুণের সঞ্চার করার জন্য একাকিত্ব হতে পারে আদর্শ পরিবেশ। একাকিত্ব সবসময়ই মানসিক ক্ষতির জন্য দায়ী নয়, বরং উল্টোটাও সম্ভব।\nপ্রশ্ন আসতে পারে, এতটা দীর্ঘ সময়ের জন্য সাধারণ জীবন থেকে দূরে থেকেও ক্ষতিকর প্রভাবগুলো সে অর্থে ততটা ব্যক্তিত্ব পরিবর্তনকারী কেন নয়? ব্যক্তিত্বের ধারণাটিকে সাধারণত প্রকৃতিপ্রদত্ত বা সহজাত হিসেবে বিবেচনা করা হয়। অর্থাৎ, ব্যক্তিত্ব সাধারণত অপরিবর্তনীয় বা চিরস্থায়ী- এমনটিই আমরা ভেবে থাকি। ব্যক্তিত্বের কিছু মৌলিক দিক অধিকাংশ ক্ষেত্রেই চিরস্থায়ী হয়ে থাকে, তবে সামগ্রিক বিচারে ব্যক্তিত্বের কোনো পরিবর্তন সম্ভব নয়- এটি দাবি করা অত্যুক্তি হয়ে যাবে।\nসামাজিক যোগাযোগ মাধ্যমের বদৌলতে পাল্টে গেছে মানুষের নৈকট্য-দূরত্বের সংজ্ঞা; Image Source: unsplash.com\nপ্রযুক্তিগত উৎকর্ষ সাধনের কারণে নেটফ্লিক্স, প্রাইম ভিডিও ইত্যাদি বেশ কিছু তুমুল জনপ্রিয় স্ট্রিমিং সাইটের উদ্ভব হয়েছে। এসবের মাধ্যমে পৃথিবীর প্রায় যেকোনো অঞ্চলে বসেই অন্য প্রান্তের চলচ্চিত্র, ধারাবাহিক, প্রামাণ্যচিত্র উপভোগ করা সম্ভব হচ্ছে। ডিজিটাল সেট টপ বক্সের কারণে এখন পরিবারের সদস্যরা পৃথিবীর বিভিন্ন দেশের শতাধিক চ্যানেল দেখতে পাচ্ছেন। আর সামাজিক যোগাযোগ মাধ্যমের কল্যাণে তো চ্যাট, পোস্ট, অডিও-ভিডিও কল বর্তমানে ডালভাত সকলের কাছে।\nপ্রযুক্তিগত উন্নয়নের এ দিকটি থেকে ভেবে দেখলে লকডাউনের মাঝেও কিন্তু মানুষের সাথে মানুষের পারস্পরিক মিথস্ক্রিয়া থেমে যায়নি একেবারে। যোগাযোগ, অনুভূতি আদান-প্রদান, কথাবার্তা ইত্যাদির ধরন হয়তো অনেকটা বদলে গেছে, তবে শেষ হয়ে যায়নি একেবারে। ঘরবন্দী জীবন কেন কিছু কিছু ক্ষেত্রে চরম নেতিবাচক হয়ে উঠতে পারেনি, তার একটি গ্রহণযোগ্য ব্যাখ্যা হিসেবে গবেষকরা এ বিষয়ের প্রতিই আলোকপাত করেছেন; সামাজিকীকরণ হচ্ছে, তবে সরাসরি নয়, ভার্চুয়ালি।\nলকডাউন কাউকে করেছে অধিক সহনশীল, কাউকে বিষণ্ণ; Image Source: unsplash.com\nতবে এই একাকিত্বের মাত্রাটিই যদি চরমে ওঠে, তখন অবশ্য ব্যক্তিত্বের পরিবর্তন অত্যন্ত বাজে হয়। দু’টি গবেষণা থেকে এ কথাটির সত্যতা বোঝা সহজ হবে। অ্যান্টার্কটিক গবেষণা ঘাঁটিতে যারা বসবাস করেন, তাদের ওপর চালানো এক সমীক্ষায় দেখা গেছে যে, তাদের দৈনন্দিন জীবনে তীব্র শীত আর অন্ধকারের উপস্থিতি এতটাই প্রকট যে এগুলো তাদের মানসিক নকশাকে বদলে দেওয়ার মতো যথেষ্ট শক্তিশালী।\nচরম পরিবেশে টিকে থাকার জন্য তারা মানসিকভাবে অসম্ভব গুটিয়ে যায়, যেটিকে গবেষণার পরিভাষায় 'সাইকোলজিক্যাল হাইবারনেশন' বা মানসিক শীতনিদ্রা বলা হয়। ঠিক একই প্রভাব লক্ষ করা যায়, যাদের ওপর মঙ্গল গ্রহের সিমুলেশন চালানো হয়, তাদের ক্ষেত্রে। এ গবেষণাতেও একাকিত্বের অত্যধিক উপস্থিতির কারণে অংশগ্রহণকারীদের মাঝে উল্লেখযোগ্য মানসিক এবং আচরণগত পরিবর্তন দেখা গিয়েছে।\nকরোনাকালের জীবন মানুষের মাঝে ব্যক্তিত্বের পরিবর্তন এনেছে, এ বিষয়ে গবেষকদের কোনো দ্বিমত নেই। ব্যক্তিত্বের এ পরিবর্তন সত্যিই কতটা স্থায়ী, কতটা প্রভাব বিস্তারকারী, কতটা ইতিবাচক বা নেতিবাচক এবং সত্যিই কি আমাদের পরিবর্তনকে স্বাগত জানানো উচিত নাকি আগের সত্ত্বায় ফিরে যাওয়াই শ্রেয়- এসব প্রশ্নই বর্তমানে বিজ্ঞান আর গবেষণার জগতে ঘুরপাক খাচ্ছে। প্রচুর তথ্য এবং পর্যাপ্ত সময় পরেই কেবল এসব প্রশ্নের সন্তোষজনক উত্তর মিলবে।\nThis isaBengali article. It is about the effects of lockdown on personality.


ফারাও সম্রাটের পাসপোর্ট বানানোর গল্প! – অলি গলি\nOctober 11, 2018 সুচারু লতা\tপ্রাচীন মিশর, ফারাও সম্রাট দ্বিতীয় রামিসেস, ফারাওয়ের পাসপোর্ট\nনা, কোনো গালগল্প নয়। আক্ষরিক অর্থেই ফারাও সম্রাট দ্বিতীয় রামিসেসের পাসপোর্ট ইস্যু করেছিল মিশর সরকার। ১৯৭৬ সালে যখন ফ্রান্সে যাওয়ার জন্য পাসপোর্ট বানানো হয়, তার তিন সহস্রাব্দ আগেই এই সম্রাটের মৃত্যু হয়েছিল।\nপ্রাচীন মিশরের যে ক’জন ফারাও সম্রাট ছিলেন তাঁর মধ্যে তাঁর মধ্যে সবচেয়ে শক্তিধর আর ক্ষমতান ছিলেন দ্বিতীয় রামিসেস। মাত্র ১৪ বছর বয়সে তিনি সিংহাসনে বসেন। মনে করা হয়, বয়স ২০ হওয়ার আগেই তাঁর মৃত্যু হয়।\nএই তরুণ ফারাওয়ের বেশ শক্তিশালী এক সেনাবাহিনী ছিল। এর সুবাদে তিনি নিজের একগাদা মুর্তি আর বিশাল এক সমাধিক্ষেত্রে বানিয়েছিলেন। তাঁকে ঘিরে অনেক বিতর্ক থাকলেও তিনি চেয়েছিলেন, মৃত্যুর পরও যেন তাঁকে সবাই মনে রাখে। আর বলা যায়, নিজের প্রচেষ্টায় তিনি যথেষ্ট সফল ছিলেন।\nমিশরের ফারাও বা সম্রাট দ্বিতীয় রামিসেসের মুর্তি\nরামিসেসদের সময়েরও ১৫০০ বছর আগে পিরামিড নির্মিত হয়। কোনো নির্দিষ্ট একটি নির্মানে নজর না দিয়ে নিজের স্মৃতি ধরে রাখতে নীল নদের তীরে নিজের জন্য এক গাদা স্মৃতিসৌধ বানান দ্বিতীয় রামিসেস। এর মধ্যে তাঁর প্রেমিকা নেফারতিতির সমাধিক্ষেত্রে আছে। বলা হয়, এর মধ্যে যে মুর্তি স্থাপন করা হয়েছে তার ওজনই নাকি ১০০ টনের ওপর।\nদ্বিতীয় রামিসেসের সমাধিক্ষেত্রে প্রথমে নদী উপত্যকাতেই ছিল। কিন্তু রাজ্যের পুরোহিতরা সন্দেহ করেছিলেন যে, লাশ চুরি হয়ে যেতে পারে। তাই লাশ সরিয়ে নেওয়ার ব্যবস্থা করা হয়। গোল বাধে তাঁর সারকোজাস কিংবা পাথর দিয়ে বানানো কফিন দিয়ে ঘিরে। অনেক প্রতিপত্তি ও সম্পদ থাকার পরও ফারাওয়ের এই কফিন ইতিহাসের মতই যেন হারিয়ে গেছে।\nফারাওয়ের মৃতদেহ সংরক্ষণ নিয়ে আধুনিক যুগে এসেও মিশর সরকারকে যথেষ্ট ঝামেলা পোহাতে হয়েছে। ৭০-এর দশকের মাঝামাঝিতে এই নিয়ে অনেক আলোচনাও করা তারা। পরবর্তীতে ফ্রান্সে কিছু বিশেষজ্ঞ খুঁজে পাওয়া যায়। তখনই তিন হাজার বছর পুরনো এই মমিকে প্যারিসে পাঠানোর সিদ্ধান্ত হয়ে যায়।\nশিল্পীর তুলিতে আঁকা সম্রাট দ্বিতীয় রামিসেস ও সম্রাজ্ঞী নেফারতিতি\nআর দেশ যখন ছাড়তেই হবে, তখন আপনি তিন হাজার বছর পুরনো সম্রাট হউন আর যেই হউন, আইন তো মানতেই হবে। কারণ মিশরের আইনে বলা হয়েছে মৃত বা জীবিত – কেউই যথার্থ আইনী কাগজপত্র ছাড়া দেশ ছাড়তে পারবেন না। তখনই দ্বিতীয় রামিসেসের জন্য তড়িঘড়ি করে পাসপোর্ট বানানো হয়।\nইতিহাসে তিনিই প্রথম মমি যার কি না পাসপোর্ট আছে। সেখানে পেশা হিসেবে লেখা আছে ‘মৃত রাজা’। মিশর সরকার স্রেফ প্রচারণা পাওয়ার জন্য এই পাসপোর্ট বানানোর কাজটা করেনি, তারা মনে করেছিল পাসপোর্ট থাকলে মমিটি বাড়তি সুরক্ষাও পাবে। কারণ এর আগে পরে অনেকবারই মিশর থেকে মমি চুরি বা চুরি করার চেষ্টার ঘটনা ঘটেছে। যদিও, ইউরোপের মিউজিয়ামগুলো কখনোই মমি চুরির ঘটনার কথা স্বীকার করে না।\nপ্যারিসের গবেষণায় প্রমাণিত হয় যে দ্বিতীয় রামিসেস উচ্চতা ছিল পাঁচ ফিট সাত ইঞ্চি। তাঁর চুল ছিল লাল রঙা। শরীরে আর্থাইটিসের সমস্যা ছিল। দাঁতে ফোঁড়া ছিল। পরীক্ষা করে শরীরে যুদ্ধের ক্ষত চিহ্নও পাওয়া যায়। এসব পরীক্ষা-নীরিক্ষার পর পুরোপুরি সংরক্ষণের প্রক্রিয়া শেষে আবারো সম্রাটের স্বদেশ প্রত্যার্বতন ঘটে। বলাই বাহুল্য, এবারো সাথে ছিল পাসপোর্ট!\nফারাও দ্বিতীয় রামিসেসের মমি\n– ফ্রাইডে টাইমস অবলম্বনে\n← লিটন হেটাররা এখন কোথায়!\nযত দিন শরীর দেয়, জান দিয়ে অভিনয় করো: অমিতাভ বচ্চন →\nJanuary 27, 2019 January 27, 2019 মাহিয়ান জয়\nকাজে নয়, ‘নামে’ পরিচয়\nOctober 24, 2018 October 24, 2018 সুচারু লতা


Home / LifeStyle / শরীরে জন্মদাগের আড়ালে লুকিয়ে আছে নানা গোপণ তথ্য!\nজন্মদাগ। প্রায় প্রতিটি মানুষের শরীরের কোনও না কোনও অংশে এই বিশেষ শরীরে জন্মদাগের দেখা যায়। অনেকের আবার বংশ পরম্পরাতেও শরীরের একই স্থানে এমন দাগ থাকে। যার ফলে মা-মেয়ে বা বাবা-ছেলেকে অনায়াসেই চিনতে পারা যায়। কিন্তু জানেন কি, এই জন্মদাগের আড়ালে লুকিয়ে থাকে নানা গোপন তথ্য? তবে এ নিয়ে গবেষণার শেষ নেই। তবে খুব বেশি তথ্য প্রকাশ্যে না এলেও, ১৯৬০ সালে চিকিৎসক ইয়ান স্টিভনসন এ নিয়ে নানা রহস্য ফাঁস করেছিলেন। সেই তথ্যের উপর ভিত্তি করেই এই প্রতিবেদনে তুলে ধরা হল জন্মদাগের কিছু গোপন কথা।\nborn mark জন্মদাগ লাইফ স্টাইল\t2017-09-20\nTags born mark জন্মদাগ লাইফ স্টাইল